title: Komisijas Īstenošanas regula (ES) 2019/1747 (2019. gada 15. oktobris), ar kuru groza Regulu (ES) Nr. 1178/2011 attiecībā uz prasībām, ko piemēro konkrētām lidojuma apkalpes locekļa apliecībām, sertifikātiem, noteikumiem par mācību organizācijām un kompetentajām iestādēm (Dokuments attiecas uz EEZ)

text:
                  22.10.2019

                  LV

                  Eiropas Savienības Oficiālais Vēstnesis

                  L 268/23

         KOMISIJAS ĪSTENOŠANAS REGULA (ES) 2019/1747
         (2019. gada 15. oktobris),
         ar kuru groza Regulu (ES) Nr. 1178/2011 attiecībā uz prasībām, ko piemēro konkrētām lidojuma apkalpes locekļa apliecībām, sertifikātiem, noteikumiem par mācību organizācijām un kompetentajām iestādēm
         (Dokuments attiecas uz EEZ)
         EIROPAS KOMISIJA,
         ņemot vērā Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 23. panta 1. punktu, 27. panta 1. punktu un 62. panta 14. punktu,
         tā kā:

                     (1)

                     Komisijas Regulā (ES) Nr. 1178/2011 (2) ir paredzēti sīki izstrādāti noteikumi par tehniskajām prasībām un administratīvajām procedūrām attiecībā uz civilās aviācijas gaisa kuģa apkalpi.

                     (2)

                     Īstenojot Regulu (ES) Nr. 1178/2011, dažās prasībās tika atklātas redakcionālas kļūdas vai neskaidrības. Turklāt jau bija zaudējuši spēku vairāki termiņi vai noteikumi, kas sākotnēji bija paredzēti, lai dalībvalstīm būtu pietiekami ilgs laiks valsts noteikumu pielīdzināšanai atbilstīgi Regulai (ES) Nr. 1178/2011. Tas sarežģīja Savienības noteikumu īstenošanu un šajā ziņā radīja neskaidrības. Šīs prasības jāprecizē un jālabo. Jāievieš jaunas definīcijas, lai nodrošinātu noteikumu vienādu īstenošanu.

                     (3)

                     Lai uzlabotu vispārējas nozīmes aviācijas tiesiskā regulējuma proporcionalitāti un pārredzamību, jāgroza noteikumi, kurus piemēro attiecībā uz viegla lidaparāta pilotiem, privātajiem pilotiem, planiera pilotiem vai gaisa balona pilotiem, lai paplašinātu apliecībā piešķirtās tiesības un precizētu apmācības un eksāmenu saturu. Paplašinot pilotu tiesības, jāprecizē jūras lidojumu kvalifikācijas prasības, prasības par nesen iegūto pieredzi, teorētisko eksāmenu prasības un prasības attiecībā uz prasību izpildes ieskaitīšanu.

                     (4)

                     Jāgroza instrumentālo lidojumu kvalifikācijas prasības lidmašīnām un helikopteriem, lai precizētu teorētisko mācību un mācību lidojumu noteikumus, kvalifikācijas derīguma termiņa pagarināšanas un atjaunošanas prasības.

                     (5)

                     Jāgroza klases un tipa kvalifikācijas prasības, lai nodrošinātu precizitāti un saskaņotību attiecībā uz variantiem, derīgumu un atjaunošanu. Turklāt jāizdara grozījumi, lai precizētu akrobātisko lidojumu kvalifikācijas, planiera vilkšanas un reklāmkaroga vilkšanas kvalifikācijas, nakts lidojumu un kalnu lidojumu kvalifikācijas prasības.

                     (6)

                     Noteikumu īstenošanas gaitā tika atklāts, ka dažas instruktoriem un eksaminētājiem piemērojamās prasības nav precīzas. Tāpēc attiecībā uz instruktoriem jāgroza prasības par instruktoru sertifikātiem, priekšnosacījumiem, kompetenču pārbaudi, sertifikātu derīgumu, tiesībām un nosacījumiem, apmācības kursa saturu, derīguma termiņa pagarināšanu un atjaunošanu. Attiecībā uz eksaminētājiem jāgroza prasības par eksaminētāju sertifikātiem, standartizāciju, priekšnosacījumiem, kompetences pārbaudi, sertifikātu derīgumu, tiesībām un nosacījumiem, derīguma termiņa pagarināšanu un atjaunošanu.

                     (7)

                     Regulā (ES) 2018/1139 ir paredzēta iespēja atzīt mācības un pieredzi, kas gūta ar gaisa kuģiem, uz kuriem neattiecas Regula (ES) 2018/1139 (I pielikums “Regulas 2. panta 3. punkta d) apakšpunktā minētie gaisa kuģi”), lai iegūtu Part-FCL apliecību. Tādēļ, lai šāda atzīšana būtu iespējama, jāgroza attiecīgie mācību organizāciju un kompetento iestāžu noteikumi.

                     (8)

                     Īstenojot noteikumus, kuri attiecas uz deklarētajām mācību organizācijām (DTO) (3), tika atklāts, ka ir jāprecizē piemērojamie noteikumi, lai nodrošinātu efektīvu DTO regulatīvo uzraudzību. Prasības jāgroza, lai nodrošinātu, ka atļauju rīkot mācības DTO būtu iespējams piešķirt tikai tad, ja attiecīgās DTO atrašanās vieta ir teritorija, par kuru dalībvalstij ir noteikta atbildība Čikāgas konvencijā.

                     (9)

                     Īstenojot noteikumus attiecībā uz iespēju nodot Part-FCL apliecības un ar tām saistītās veselības apliecības, tika atklāts, ka ir jāprecizē iesaistīto kompetento iestāžu pienākumi un uzraudzības pienākuma nodošanas grafiks. Tādēļ jāgroza attiecīgie noteikumi.

                     (10)

                     Pasākumus, kuri ir paredzēti šajā regulā, Atzinumā Nr. 05/2017 ierosināja Eiropas Savienības Aviācijas drošības aģentūra saskaņā ar Regulas (ES) 2018/1139 75. panta 2. punkta b) un c) apakšpunktuun 76. panta 1. punktu, kā arī saistībā ar šajā ziņā notikušajām tehniskajām diskusijām.

                     (11)

                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,

               IR PIEŅĒMUSI ŠO REGULU.

            1. pants
            Regulu (ES) Nr. 1178/2011 groza šādi:

                        1)

                        regulas 1. panta 3. punktu aizstāj ar šādu:

                           “3.   par dažādām pilotu veselības apliecībām, nosacījumus, ar kādiem veselības apliecības izdod, uztur to derīgumu, groza, ierobežo, aptur vai atsauc, veselības apliecību turētāju tiesības un pienākumus;”;

                        2)

                        regulas 2. pantā svītro 4., 9., 10. un 13. punktu;

                        3)

                        regulas 4. panta 1. punktu svītro;

                        4)

                        regulas 4. panta 6. punktu aizstāj ar šādu:

                           “6.   Neatkarīgi no 3. punkta klases kvalifikācijas instruktora apliecības vai eksaminētāja apliecības turētājiem, kuru tiesības attiecas uz vienpilota augstas veiktspējas sarežģītām lidmašīnām, viņu tiesības konvertē par tipa kvalifikācijas instruktora apliecību vai eksaminētāja apliecību vienpilota lidmašīnām.”;

                        5)

                        regulas 5. pantu svītro;

                        6)

                        regulas 9. panta 1. punktu aizstāj ar šādu:

                           “1.   Saistībā ar Part-FCL apliecību izdošanu saskaņā ar I pielikumu pilnā mērā ieskaita mācības, kuras – saskaņā ar JAR un procedūrām un kādas dalībvalsts regulatīvā kontrolē – sāktas, pirms sākts piemērot šo regulu, un kuras – saistībā ar attiecīgajām JAR – ir ierosināts savstarpēji atzīt apvienoto aviācijas institūciju sistēmā, ar nosacījumu, ka šīs mācības un eksāmeni ir pabeigti, vēlākais, 2016. gada 8. aprīlī un Part-FCL apliecība ir izdota līdz 2020. gada 1. aprīlim.”;

                        7)

                        regulas 10.a pantu groza šādi:

                                    a)

                                    panta 1. punktu aizstāj ar šādu:

                                       “1.   Organizācijas saskaņā ar Regulas (ES) 2018/1139 24. panta 2. punktu vienīgi tad ir tiesīgas apmācīt pilotus, kas iesaistīti Regulas (ES) 2018/1139 2. panta 1. punkta b) apakšpunkta i) un ii) punktā minēto gaisa kuģu ekspluatācijā, ja šīm organizācijām kompetentā iestāde ir izdevusi apstiprinājumu par to, ka tās atbilst Regulas (ES) 2018/1139 IV pielikumā noteiktajām pamatprasībām un šīs regulas VII pielikumā noteiktajām prasībām.
                                       Tomēr, ņemot vērā Regulas (ES) 2018/1139 24. panta 6. punktu, organizācijas, kuru galvenā darījumdarbības vieta ir dalībvalsts teritorijā, ir tiesīgas nodrošināt šīs regulas VIII pielikuma DTO.GEN.110. punktā minētās mācības bez šāda apstiprinājuma teritorijā, par kuru dalībvalstīm ir noteikta atbildība Čikāgas konvencijā, ja tās kompetentajai iestādei ir sniegušas deklarāciju saskaņā ar prasībām, kas noteiktas minētā pielikuma DTO.GEN.115. punktā, un, ja tas ir prasīts minētā pielikuma DTO.GEN.230. punkta c) apakšpunktā, kompetentā iestāde ir apstiprinājusi attiecīgo mācību programmu.”;

                                    b)

                                    panta 2., 3. un 4. punktu svītro;

                        8)

                        regulas 10.b panta 2. un 3. punktu svītro;

                        9)

                        regulas 10.c panta 2. un 3. punktu svītro;

                        10)

                        regulas 11. panta 2. punktu svītro;

                        11)

                        regulas 11.a panta 2. un 3. punktu svītro;

                        12)

                        regulas 12. panta 1.b, 2., 3., 5. un 6. punktu svītro;

                        13)

                        regulas 12. panta 7. punktu aizstāj ar šādu:

                           “7.   Ja dalībvalsts izmanto 2.a un 4. punktā punkta prasības, tā par to ziņo Komisijai un Aģentūrai. Šajā paziņojumā tiek aprakstīti iemesli, kāpēc šāda atkāpe ir piemērota, kā arī programma paredzēto pasākumu izpildei un attiecīgais šo pasākumu izpildes grafiks.”;

                        14)

                        regulas I pielikumu (Part-FCL), VI pielikumu (ARA daļa) un VIII pielikumu (DTO daļa) groza, kā izklāstīts šīs regulas pielikumā.

            2. pants
            Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
            Taču šīs regulas pielikuma 57., 58., 59. un 66. punktu piemēro no 2019. gada 21. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 15. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 212, 22.8.2018., 1. lpp.,

            (2)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).

            (3)  Komisijas 2018. gada 31. jūlija Regula (ES) 2018/1119, ar ko attiecībā uz deklarētajām mācību organizācijām groza Regulu (ES) Nr. 1178/2011 (OV L 204, 13.8.2018., 13. lpp.).

            PIELIKUMS
            Regulas (ES) Nr. 1178/2011 I pielikumu (Part FCL) groza šādi:

                        1)

                        FCL.010. punktu groza šādi:

                                    a)

                                    pēc termina “leņķiska operācija” definīcijas iekļauj šādu definīciju:
                                    ““Kompetenču pārbaude” ir prasmju, zināšanu un attieksmes pierādījums, kas vajadzīgs, lai pirmo reizi izsniegtu instruktora vai eksaminētāja sertifikātu, pagarinātu vai atjaunotu tā derīguma termiņu.”;

                                    b)

                                    pēc termina “lidojuma un navigācijas procedūru trenažieris” definīcijas iekļauj šādu definīciju:
                                    ““Lidojums, ņemot vērā tikai instrumentu rādījumus” ir lidojums, kurā pilots imitētos vai faktiskos instrumentālos meteoroloģiskos apstākļos (IMC) vada gaisa kuģi, neizmantojot ārējus vizuālus orientierus.”;

                                    c)

                                    pēc termina “lineāra operācija” definīcijas iekļauj šādu definīciju:
                                    “Uzraudzīts lidojums reisa apstākļos (LIFUS) ir lidojums reisa apstākļos pēc apstiprināta tipa kvalifikācijas mācību kursa bez lidojumu prakses vai lidojums reisa apstākļos, kas vajadzīgs, lai ziņotu datus par piemērotību ekspluatācijai (OSD).”;

                                    d)

                                    pēc termina “nakts” definīcijas iekļauj šādu definīciju:
                                    ““OSD” ir dati par piemērotību ekspluatācijai, kas noteikti saskaņā ar Regulas (ES) Nr. 748/2012 I pielikumu (21. daļa).”;

                                    e)

                                    pēc termina “gaisa kuģa tips” definīcijas iekļauj šādu definīciju:
                                    ““Tipa kvalifikācijas un apliecību apstiprinājumu saraksts” ir saraksts, ko Aģentūra ir publicējusi, pamatojoties uz OSD novērtējumu un kurā ir uzskaitītas lidmašīnu klases un gaisa kuģu tipi lidojumu apkalpes licencēšanai.”;

                                    f)

                                    termina “nakts” definīciju aizstāj ar šādu:
                                    ““Nakts” ir laikposms no civilās vakara krēslas beigām līdz civilās rītausmas sākumam vai cits tāds laika periods starp saulrietu un saullēktu, kuru var noteikt attiecīgā pilnvarotā iestāde.”;

                                    g)

                                    termina “citas trenažieru iekārtas (OTD)” aizstāj ar šādu:
                                    ““Citas trenažieru iekārtas” (OTD) ir mācību palīgierīces, kuras nav FSTD un kuras sniedz apmācības iespējas, ja pilotu kabīnes apstākļus nav nepieciešams nodrošināt pilnā apjomā.”;

                                    h)

                                    termina “kvalifikācijas pārbaude” definīciju aizstāj ar šādu:
                                    ““Kvalifikācijas pārbaude” ir prasmju apliecināšana, lai atjaunotu kvalifikācijas atzīmes vai tiesības vai pagarinātu to derīguma termiņu, tostarp mutisks eksāmens, ja tāds ir nepieciešams.”;

                        2)

                        FCL.025. punktu groza šādi:

                                    a)

                                    punkta a) apakšpunkta 1) punktu aizstāj ar šādu:

                                                “1)

                                                Pretendents nokārto visus attiecīgās apliecības vai kvalifikācijas saņemšanai nepieciešamos teorētiskos eksāmenus, par ko atbild vienas un tās pašas dalībvalsts kompetentā iestāde.”;

                                    b)

                                    punkta b) apakšpunktu aizstāj ar šādu:

                                                “b)

                                                Prasības eksāmenu sekmīgai nokārtošanai

                                                            1)

                                                            Pretendents ir sekmīgi nokārtojis teorētiskos eksāmenus, ja saņemti vismaz 75 % no attiecīgajam eksāmenam noteiktā vērtējuma. Par nepareizām atbildēm vērtējumu nesamazina.

                                                            2)

                                                            Ja šajā daļā nav noteikts citādi, pretendents ir sekmīgi nokārtojis attiecīgajai pilota apliecībai vai kvalifikācijai nepieciešamo teorētisko eksāmenu, ja visas teorētiskā eksāmena biļetes ir nokārtotas 18 mēnešu laikā kopš tā kalendārā mēneša beigām, kad pretendents pirmo reizi mēģināja nokārtot kādu no eksāmena biļetēm.

                                                            3)

                                                            Ja pretendents kādu no ATPL, komercpilota apliecības, instrumentālo lidojumu kvalifikācijas (IR) vai maršruta instrumentālo lidojumu kvalifikācijas (EIR) teorētiskā eksāmena biļetēm nespēj sekmīgi nokārtot arī ceturtajā mēģinājumā vai ja pretendents visas eksāmenu biļetes nespēj sekmīgi nokārtot vai nu sešās reizēs, vai b) apakšpunkta 2) punktā norādītajā laikposmā, viņš vēlreiz kārto visas teorētiskā eksāmena biļetes.

                                                            4)

                                                            Ja pretendenti kādu no vieglā gaisa kuģa pilota (LAPL) apliecības, privātpilota apliecības (PPL), planiera pilota apliecības (SPL) vai gaisa balona pilota apliecības (BPL) teorētiskā eksāmena biļetēm nespēj sekmīgi nokārtot arī ceturtajā mēģinājumā vai ja pretendenti visas eksāmenu biļetes nespēj sekmīgi nokārtot b) apakšpunkta 2) punktā norādītajā laikposmā, viņi vēlreiz kārto visas teorētiskā eksāmena biļetes.

                                                            5)

                                                            Pirms atkārtotas teorētisko eksāmenu kārtošanas pretendenti turpina mācības DTO vai ATO. Nepieciešamo mācību apjomu un jomu nosaka DTO vai ATO, ņemot vērā pretendentu vajadzības.”;

                        3)

                        FCL.040. punktu aizstāj ar šādu:
                        “FCL.040 Apliecību tiesību izmantošana

                        Apliecībā piešķirtās tiesības izmanto atbilstīgi tajā iekļautajām kvalifikācijām, ja tādas ir, un izmantotajām tiesībām atbilstīgas medicīniskās izziņas.”;

                        4)

                        FCL.055. punktu aizstāj ar šādu:
                        “FCL.055 Valodu zināšanas

                                    a)

                                    Vispārīgās prasības. Lidmašīnu, helikopteru, vertikālās pacelšanās un nosēšanās gaisa kuģu un dirižabļu pilotiem, kam ir jālieto radio tālrunis, nav atļauts izmantot savu apliecību un kvalifikāciju tiesības, ja apliecībā nav apstiprinājuma, ka pilots pārvalda angļu valodu vai valodu, kas lidojumu laikā tiek izmantota radio saziņā. Apstiprinājumā norāda valodu, zināšanu līmeni un derīguma termiņu, un to iegūst saskaņā ar procedūru, ko noteikusi kompetentā iestāde. Minimālais pieņemamais valodu zināšanu līmenis ir operatīvais līmenis (4. līmenis), kā noteikts šā pielikuma 2. papildinājumā.

                                    b)

                                    Valodu zināšanu apstiprinājuma pretendents saskaņā ar šā pielikuma 2. papildinājumu valodas zināšanas vismaz operatīvajā līmenī gan frazeoloģismu lietošanā, gan sarunvalodā apliecina kompetentās iestādes sertificētam vērtētājam vai attiecīgā gadījumā kompetentās iestādes apstiprinātai valodu zināšanu pārbaudes struktūrai. Šajā nolūkā pretendents apliecina spēju:

                                                1)

                                                raiti sazināties, gan neredzot sarunbiedru, gan arī tiešā saziņā;

                                                2)

                                                precīzi un skaidri sazināties par vispārīgiem un ar darbu saistītiem tematiem;

                                                3)

                                                izmantot piemērotas saziņas stratēģijas, apmainoties ar ziņām, konstatējot un risinot pārpratumus vispārējās un ar darbu saistītās situācijās;

                                                4)

                                                sekmīgi tikt galā ar valodas problēmām, ko izraisa sarežģījumi vai negaidīti notikumu pavērsieni, kas rodas parastās darba situācijās vai saistībā ar saziņas uzdevumu, kas valodas lietotājam citādā ziņā ir pazīstams; un

                                                5)

                                                lietot dialektu vai akcentu, ko saprot aeronavigācijas vidē.

                                    c)

                                    Izņemot pilotus, kas saskaņā ar šā pielikuma 2. papildinājumu ir apliecinājuši valodas zināšanas eksperta līmenī (6. līmenis), valodas zināšanu apstiprinājumu atkārtoti novērtē ik pēc:

                                                1)

                                                četriem gadiem, ja pilots apliecina operatīvā līmeņa zināšanas (4. līmenis); vai

                                                2)

                                                sešiem gadiem, ja pilots apliecina paaugstināta līmeņa zināšanas (5. līmenis).

                                    d)

                                    Īpašas prasības instrumentālo lidojumu kvalifikācijas (IR) vai maršruta instrumentālo lidojumu kvalifikācijas (EIR) turētājiem. Neskarot iepriekšējos punktus, IR vai EIR turētāji apliecina spēju lietot angļu valodu tādā līmenī, kas atbilst šā pielikuma 2. papildinājumā noteiktajam valodas zināšanu līmenim.

                                    e)

                                       IR vai EIR turētāji apliecina valodas zināšanas un spēju lietot angļu valodu saskaņā ar jebkuras kompetentās iestādes noteiktu novērtēšanas metodi.”;

                        5)

                        FCL.060. punkta c) apakšpunkta 2) punktu aizstāj ar šādu:

                                    “2)

                                    Ja pilots neizpilda 1) punkta prasības, viņš veic mācību lidojumu tāda instruktora uzraudzībā, kura kvalifikācija atbilst J apakšiedaļai, lai viņš spētu vadīt šā tipa gaisa kuģa mācības. Pilota tiesības viņš var izmantot tikai pēc tam, kad ir veicis mācību lidojumu ar izmantojamā tipa gaisa kuģi vai tā FFS, ievērojot vismaz tās prasības, kas noteiktas b) apakšpunkta 1) un 2) punktā.”;

                        6)

                        FCL.115. punktā pievieno šādu jaunu d) apakšpunktu:

                                    “d)

                                    Veicot apmācību viena virzuļdzinēja lidmašīnas (jūra) klases tiesību iegūšanai, ņem vērā šā pielikuma 9. papildinājuma B iedaļas (Īpašas prasības lidmašīnu kategorijai) 7. punktu (Klases kvalifikācija – jūra).”;

                        7)

                        FCL.120. punktu aizstāj ar šādu:
                        “FCL.120 LAPL – teorētiskie eksāmeni

                                    a)

                                       LAPL(A) un LAPL(H) pretendenti apliecina piešķirtajām tiesībām atbilstīgu teorētisko zināšanu līmeni, nokārtojot šādus eksāmenus:

                                                1)

                                                vispārīgi priekšmeti:

                                                            —

                                                            aviāciju regulējošie normatīvie akti un gaisa satiksmes vadības (ATC) procedūras,

                                                            —

                                                            cilvēka veiktspēja,

                                                            —

                                                            meteoroloģija,

                                                            —

                                                            sakari,

                                                            —

                                                            navigācija;

                                                2)

                                                specifiski priekšmeti, kas saistīti ar atšķirīgām gaisa kuģu kategorijām:

                                                            —

                                                            lidojuma principi,

                                                            —

                                                            ekspluatācijas procedūras,

                                                            —

                                                            lidojuma tehniskais raksturojums un plānošana,

                                                            —

                                                            vispārīgas zināšanas par gaisa kuģiem.

                                    b)

                                       LAPL(B) un LAPL(S) pretendenti apliecina piešķirtajām tiesībām atbilstīgu teorētisko zināšanu līmeni, nokārtojot šādus eksāmenus:

                                                1)

                                                vispārīgi priekšmeti:

                                                            aviāciju regulējošie normatīvie akti un gaisa satiksmes vadības (ATC) procedūras,

                                                            cilvēka veiktspēja,

                                                            meteoroloģija un

                                                            sakari;

                                                2)

                                                specifiski priekšmeti, kas saistīti ar atšķirīgām gaisa kuģu kategorijām:

                                                            —

                                                            lidojuma principi,

                                                            —

                                                            ekspluatācijas procedūras,

                                                            —

                                                            lidojuma tehniskais raksturojums un plānošana,

                                                            —

                                                            vispārīgas zināšanas par gaisa kuģiem un

                                                            —

                                                            navigācija.”;

                        8)

                        FCL.105.A punktu aizstāj ar šādu:
                        “FCL.105.A LAPL(A) – Tiesības un nosacījumi

                                    a)

                                    Tiesības

                                       LAPL, kas attiecas uz lidmašīnām, tās turētājam piešķir tiesības PIC statusā veikt lidojumus ar viena virzuļdzinēja lidmašīnām (zeme) (SEP(zeme)), ar viena virzuļdzinēja lidmašīnām (jūra) (SEP(jūra)) vai ar TMG, kuru maksimālā pieļaujamā sertificētā pacelšanās masa nepārsniedz 2000 kg, ar ne vairāk kā trim pasažieriem, lai gaisa kuģī vienmēr būtu tikai četras personas vai mazāk.

                                    b)

                                    Nosacījumi

                                                1)

                                                   LAPL(A) turētāji pārvadā pasažierus tikai tad, kad pēc apliecības saņemšanas ir veiktas 10 lidojuma stundas PIC statusā ar lidmašīnām vai TMG.

                                                2)

                                                   LAPL(A) turētājiem, kuriem iepriekš ir bijusi ATPL(A), MPL(A), CPL(A) vai PPL(A) atļauja, b) apakšpunkta 1) punkta prasības nepiemēro.”;

                        9)

                        FCL.135.A punkta b) apakšpunktu aizstāj ar šādu:

                                    “b)

                                    Lai apliecības tiesības attiecinātu uz citu variantu attiecīgajā klasē, pilots vai nu piedalās atšķirību, vai iepazīšanās mācībās. Atšķirību mācību apguvi reģistrē pilota reģistrācijas žurnālā vai līdzvērtīgā dokumentā, ko paraksta instruktors.”;

                        10)

                        FCL.140.A punktu aizstāj ar šādu:
                        “FCL.140.A LAPL(A) – prasmju uzturēšanas prasības

                                    a)

                                       LAPL(A) turētāji izmanto apliecības tiesības tikai tad, ja iepriekšējos divos gados viņi lidmašīnas vai TMG pilota statusā ir izpildījuši kādu no šiem nosacījumiem:

                                                1)

                                                   PIC statusā vai ar instruktoru, vai patstāvīgi ir veikuši vismaz 12 lidojuma stundas tostarp:

                                                            —

                                                            12 pacelšanās un nosēšanās,

                                                            —

                                                            ir piedalījušies lidojumu prasmju atsvaidzināšanas mācībās vismaz vienu stundu no kopējā lidojumu laika ar instruktoru;

                                                2)

                                                ir nokārtojuši LAPL(A) kvalifikācijas pārbaudi eksaminētāja klātbūtnē. Kvalifikācijas pārbaudes programmu izstrādā, pamatojoties uz LAPL(A) prasmju pārbaudi.

                                    b)

                                    Ja LAPL(A) turētājiem ir gan SEP(zeme), gan SEP(jūra) tiesības, viņi a) apakšpunkta 1) punkta prasības var izpildīt jebkurā no šīm klasēm vai to apvienojumā, kas ir derīgas, lai izmantotu abu veidu tiesības. Tādēļ katrā klasē ir jāveic vismaz viena stunda no nepieciešamā lidojuma laika un 6 no 12 nepieciešamajām pacelšanās un nosēšanās reizēm.”;

                        11)

                        FCL.140.H punktu aizstāj ar šādu:
                        “FCL.140.H LAPL(A) – prasmju uzturēšanas prasības

                           LAPL(H) turētāji izmanto attiecīgā helikoptera tipa apliecības tiesības tikai tad, ja iepriekšējos 12 mēnešos viņi ir izpildījuši kādu no šiem nosacījumiem:

                                    a)

                                    ar šā tipa helikopteru PIC statusā vai ar instruktoru, vai patstāvīgi ir veikuši vismaz sešas lidojuma stundas, tostarp sešas pacelšanās, nolaišanās un nosēšanās, un ir piedalījušies lidojumu prasmju atsvaidzināšanas mācībās vismaz vienu stundu no kopējā lidojumu laika ar instruktoru;

                                    b)

                                    pirms apliecības tiesību izmantošanas atsākšanas eksaminētāja klātbūtnē ar attiecīgā tipa helikopteru ir nokārtojuši kvalifikācijas pārbaudi. Minētās kvalifikācijas pārbaudes programmu izstrādā, pamatojoties uz LAPL(H) prasmju pārbaudi.

                        12)

                        FCL.215. punktu aizstāj ar šādu:
                        “FCL.215 Teorētisko zināšanu eksāmens

                                    a)

                                       PPL pretendenti apliecina piešķirtajām tiesībām atbilstīgu teorētisko zināšanu līmeni, nokārtojot šādus eksāmenus:

                                                1)

                                                vispārīgi priekšmeti:

                                                            —

                                                            aviāciju regulējošie normatīvie akti,

                                                            —

                                                            cilvēka veiktspēja,

                                                            —

                                                            meteoroloģija un

                                                            —

                                                            sakari, un

                                                            —

                                                            navigācija;

                                                2)

                                                specifiski priekšmeti, kas saistīti ar atšķirīgām gaisa kuģu kategorijām:

                                                            —

                                                            lidojuma principi,

                                                            —

                                                            ekspluatācijas procedūras,

                                                            —

                                                            lidojuma tehniskais raksturojums un plānošana, un

                                                            —

                                                            vispārīgas zināšanas par gaisa kuģiem.

                                    b)

                                       BPL vai SPL pretendenti apliecina piešķirtajām tiesībām atbilstīgu teorētisko zināšanu līmeni, nokārtojot šādus eksāmenus:

                                                1)

                                                vispārīgi priekšmeti:

                                                            —

                                                            aviāciju regulējošie normatīvie akti,

                                                            —

                                                            cilvēka veiktspēja,

                                                            —

                                                            meteoroloģija un

                                                            —

                                                            sakari;

                                                2)

                                                specifiski priekšmeti, kas saistīti ar atšķirīgām gaisa kuģu kategorijām:

                                                            —

                                                            lidojuma principi,

                                                            —

                                                            ekspluatācijas procedūras,

                                                            —

                                                            lidojuma tehniskais raksturojums un plānošana,

                                                            —

                                                            vispārīgas zināšanas par gaisa kuģiem un

                                                            —

                                                            navigācija.”;

                        13)

                        FCL.205.A punkta a) apakšpunktu aizstāj ar šādu:

                                    “a)

                                       PPL(A) apliecības turētāji ir tiesīgi PIC vai otrā pilota statusā bez atalgojuma veikt nekomerciālus lidojumus ar lidmašīnām vai TMG un izmantot visas LAPL(A) turētāju tiesības.”;

                        14)

                        FCL.205.H punkta a) apakšpunktu aizstāj ar šādu:

                                    “a)

                                       PPL(H) apliecības turētājs ir tiesīgs PIC vai otrā pilota statusā bez atalgojuma veikt nekomerciālus lidojumus ar helikopteriem un izmantot visas LAPL(H) turētāj tiesības.”;

                        15)

                        FCL.625 IR punktu aizstāj ar šādu:
                        “FCL.625 IR – derīguma termiņš, derīguma termiņa pagarināšana un atjaunošana

                                    a)

                                    Derīguma termiņš.

                                       IR ir derīga vienu gadu.

                                    b)

                                    Derīguma termiņa pagarināšana

                                                1)

                                                   IR derīguma termiņu pagarina trīs mēnešu laikā pirms kvalifikācijas derīguma beigu datuma, ja ir izpildīti attiecīgajai gaisa kuģu kategorijai atbilstīgie derīguma termiņa pagarināšanas kritēriji.

                                                2)

                                                Ja pretendenti izvēlas izpildīt derīguma termiņa pagarināšanas prasības agrāk par 1) punktā noteikto termiņu, jaunais derīguma laikposms sākas no kvalifikācijas pārbaudes datuma.

                                                3)

                                                Pretendenti, kas nenokārto IR saņemšanai nepieciešamo attiecīgo kvalifikācijas pārbaudes iedaļu pirms derīguma beigu datuma, IR tiesības izmanto tikai tad, ja ir nokārtojuši IR saņemšanai nepieciešamo kvalifikācijas pārbaudi.

                                    c)

                                    Derīguma termiņa atjaunošana
                                    Ja IR derīguma termiņš ir beidzies, lai atjaunotu tiesības, pretendenti izpilda visas turpmāk uzskaitītās prasības:

                                                1)

                                                pabeidz lidojumu prasmju atsvaidzināšanas mācības, ko nodrošina ATO, ja ATO uzskata, ka tas vajadzīgs, lai sasniegtu kvalifikācijas līmeni, kāds nepieciešams prasmju pārbaudes instrumentu elementa sekmīgai nokārtošanai saskaņā ar šā pielikuma 9. papildinājumu;

                                                2)

                                                nokārto kvalifikācijas pārbaudi attiecīgajā gaisa kuģu kategorijā saskaņā ar šā pielikuma 9. papildinājumu;

                                                3)

                                                ir ieguvuši attiecīgās klases vai tipa kvalifikāciju, ja vien šajā pielikumā nav noteikts citādi.

                                    d)

                                    Ja IR derīguma termiņš nav ticis pagarināts vai atjaunots septiņu iepriekšējo gadu laikā, IR pretendenti vēlreiz kārto IR teorētisko zināšanu eksāmenu un prasmju pārbaudi.

                                    e)

                                    Pretendentiem ar derīgu IR pilota apliecībā, ko izdevusi trešā valsts saskaņā ar Čikāgas konvencijas 1. pielikumu, atjaunojot IR tiesības, kas iekļautas atļaujās, kuras izsniegtas saskaņā ar šo pielikumu, nav jāpilda c) apakšpunkta 1) punkta un d) apakšpunkta prasības.

                                    f)

                                    Kvalifikācijas pārbaudi, kas minēta c) apakšpunkta 2) punktā un e) apakšpunktā, var papildināt ar kvalifikācijas pārbaudi, ko veic, lai atjaunotu attiecīgās klases vai tipa kvalifikāciju.”;

                        16)

                        FCL.625.A a) apakšpunktu aizstāj ar šādu:

                                    “a)

                                    Derīguma termiņa pagarināšana.
                                    Lai pagarinātu IR(A) derīguma termiņu, pretendenti:

                                                1)

                                                ir ieguvuši attiecīgās klases vai tipa kvalifikāciju, izņemot gadījumus, kad IR derīguma termiņa pagarināšana ir apvienota ar attiecīgās klases vai tipa kvalifikācijas atjaunošanu;

                                                2)

                                                nokārto kvalifikācijas pārbaudi saskaņā ar šā pielikuma 9. papildinājumu, ja IR derīguma termiņa pagarināšana ir apvienota ar attiecīgās klases vai tipa kvalifikācijas derīguma termiņa pagarināšanu;

                                                3)

                                                ja IR derīguma termiņa pagarināšana nav apvienota ar klases vai tipa kvalifikācijas derīguma termiņa pagarināšanu:

                                                            i)

                                                            vienpilota lidmašīnām – nokārto šā pielikuma 9. papildinājumā noteiktās kvalifikācijas pārbaudes visu 3.b iedaļu un tās 1. iedaļas daļas, kuras attiecas uz paredzētā lidojuma veidu;

                                                            ii)

                                                            daudzdzinēju lidmašīnām – nokārto šā pielikuma 9. papildinājumā noteiktās kvalifikācijas pārbaudes vienpilota lidmašīnām 6. iedaļu tikai par instrumentu rādījumiem.

                                                4)

                                                Attiecībā uz derīguma termiņa pagarināšanu saskaņā ar 2) punktu var izmantot attiecīgās lidmašīnas klases vai tipa FNPT II vai FFS ar nosacījumu, ka vismaz katru otro kvalifikācijas pārbaudi IR(A) derīguma termiņa pagarināšanai šādos apstākļos veic ar lidmašīnu.”;

                        17)

                        FCL.625.H punktu aizstāj ar šādu:
                        “FCL.625.H IR(H) – derīguma termiņa pagarināšana

                                    a)

                                    Lai pagarinātu IR(H) derīguma termiņu pretendenti:

                                                1)

                                                ir ieguvuši attiecīgā tipa kvalifikāciju, izņemot gadījumus, kad IR derīguma termiņa pagarināšana ir apvienota ar attiecīgā tipa kvalifikācijas atjaunošanu;

                                                2)

                                                nokārto kvalifikācijas pārbaudi ar attiecīgā tipa helikopteru saskaņā ar šā pielikuma 9. papildinājumu, ja IR derīguma termiņa pagarināšana ir apvienota ar attiecīgā tipa kvalifikācijas derīguma termiņa pagarināšanu;

                                                3)

                                                ja IR derīguma termiņa pagarināšana nav apvienota ar tipa kvalifikācijas derīguma termiņa pagarināšanu, nokārto šā pielikuma 9. papildinājumā noteiktās kvalifikācijas pārbaudes 5. iedaļu un tās 1. iedaļas daļas, kuras attiecas uz konkrēto helikoptera tipu.

                                    b)

                                    Kvalifikācijas pārbaudē saskaņā ar a) apakšpunkta 3) punktu var izmantot attiecīgā tipa FTD 2/3 vai FFS helikopteru ar nosacījumu, ka vismaz katru otro kvalifikācijas pārbaudi IR(A) derīguma termiņa pagarināšanai šādos apstākļos veic ar helikopteru.”;

                                    c)

                                    Savstarpējo prasību izpildi ieskaita saskaņā ar šā pielikuma 8. papildinājumu.”;

                        18)

                        FCL.710. punktu aizstāj ar šādu:
                        “FCL.710 Klases un tipa kvalifikācija – varianti

                                    a)

                                    Lai piloti savas tiesības varētu attiecināt uz vienas klases vai tipa kvalifikācijai atbilstīgu citu gaisa kuģa variantu, viņi pabeidz atšķirību vai iepazīšanās mācības. Attiecībā uz vienas klases vai tipa kvalifikācijas variantiem attiecīgos gadījumos atšķirību vai iepazīšanās mācībās ir iekļauti attiecīgie elementi, kas noteikti OSD.

                                    b)

                                    Atšķirību mācības vada kāda no minētajām struktūrām:

                                                1)

                                                   ATO;

                                                2)

                                                   DTO attiecībā uz lidmašīnām, kas minētas VIII pielikuma DTO.GEN.110. punkta a) apakšpunkta 1) punkta c) apakšpunktā un a) apakšpunkta 2) punkta c) apakšpunktā;

                                                3)

                                                   AOC turētājs, kuram ir apstiprināta attiecīgās klases vai tipa atšķirību mācību programma.

                                    c)

                                    Ja OSD nav noteikts citādi, neatkarīgi no b) apakšpunktā minētās prasības attiecībā uz TMG viena virzuļdzinēja lidmašīnu (SEP), viena turbodzinēja lidmašīnu (SET) un vairāku virzuļdzinēju lidmašīnu (MEP) atšķirību mācības var vadīt atbilstīgi kvalificēts instruktors.

                                    d)

                                    Ja divus gadus pēc b) apakšpunktā minētajām mācībām piloti ar attiecīgo gaisa kuģa variantu lidojumus nav veikuši, viņi piedalās papildu atšķirību mācībās vai nokārto kvalifikācijas pārbaudi ar attiecīgo gaisa kuģa variantu, izņemot tipus vai variantus, kas attiecas uz SEP vai TMG klases kvalifikāciju.

                                    e)

                                    Attiecīgā varianta atšķirību mācības vai kvalifikācijas pārbaudi reģistrē pilota reģistrācijas žurnālā vai līdzvērtīgā dokumentā, ko attiecīgi paraksta instruktors vai eksaminētājs.”;

                        19)

                        FCL.725. punkta b) apakšpunktā pievieno šādu 5) punktu:

                                    “5)

                                    Vienpilota viendzinēja lidmašīnām un vienpilota daudzdzinēju lidmašīnām (jūra) eksāmenu kārto rakstveidā un tajā iekļauj vismaz 30 jautājumus ar atbilžu variantiem.”;

                        20)

                        FCL.740. punktu aizstāj ar šādu:
                        “FCL.740 Klases vai tipa kvalifikācijas derīgums un atjaunošana

                                    a)

                                    Derīguma termiņš.
                                    Klases un tipa kvalifikācijas derīguma termiņš ir viens gads, izņemot vienpilota viendzinēja klases kvalifikāciju, kam derīguma termiņš ir divi gadi, ja OSD nav noteikts citādi. Ja piloti izvēlas izpildīt derīguma termiņa pagarināšanas prasības agrāk par termiņu, kas noteikts FCL.740.A, FCL.740.H, FCL.740.PL un FCL.740. punktā, jaunais derīguma laikposms sākas no kvalifikācijas pārbaudes datuma.

                                    b)

                                    Derīguma termiņa atjaunošana
                                    Lai atjaunotu klases vai tipa kvalifikācijas derīguma termiņu, pretendents izpilda visus minētos nosacījumus:

                                                1)

                                                nokārto kvalifikācijas pārbaudi saskaņā ar šā pielikuma 9. papildinājumu;

                                                2)

                                                pirms 1) punktā minētās kvalifikācijas pārbaudes pabeidz lidojumu prasmes atsvaidzināšanas mācības, ko nodrošina ATO, ja ATO uzskata, ka tās vajadzīgas drošai attiecīgās klases vai tipa gaisa kuģu pilotēšanai, izņemot gadījumus, kad pilotam pilota apliecībā, kas izsniegta saskaņā ar Čikāgas konvencijas 1. pielikumu, ir derīga tās pašas klases vai tipa gaisa kuģa kvalifikācijas atzīme un ja viņam ir tiesības izmantot šīs kvalifikācijas tiesības. Pretendents var piedalīties mācībās:

                                                            i)

                                                               DTO vai ATO, ja attiecīgā kvalifikācijas atzīme, kurai beidzies derīguma termiņš, ir zemas veiktspējas viena virzuļdzinēja klases kvalifikācija, TMG klases kvalifikācija vai VIII pielikuma DTO.GEN.110. punkta a) apakšpunkta 2) punkta c) apakšpunktā minētā viendzinēja helikopteru klases kvalifikācija;

                                                            ii)

                                                               DTO, ATO vai ar instruktoru, ja kvalifikācijas derīguma termiņš ir beidzies pirms ne vairāk kā trīs gadiem un kvalifikācija attiecās uz zemas veiktspējas viena virzuļdzinēja klases kvalifikāciju vai TMG klases kvalifikāciju.

                                                3)

                                                Neatkarīgi no b) apakšpunkta 1) un 2) punkta piloti, kam ir pārbaudes lidojumu kvalifikācija saskaņā ar FCL.820. punktu, kuri bijuši iesaistīti noteikta gaisa kuģu tipa pārbaudes lidojumu izstrādes, sertifikācijas vai izpildes procesā un kuri iepriekšējā gadā pirms pieteikuma iesniegšanas ir veikuši vai nu kopumā 50 lidojumu stundas, vai arī 10 pārbaudes lidojumu stundas PIC statusā ar attiecīgā tipa gaisa kuģi, ir tiesīgi pretendēt uz attiecīgā tipa kvalifikācijas derīguma termiņa pagarināšanu vai atjaunošanu.”;

                        21)

                        FCL.805. punkta d) apakšpunktu aizstāj ar šādu:

                                    “d)

                                    Planiera un reklāmkaroga vilkšanas kvalifikācijas tiesības attiecas tikai uz lidmašīnām vai TMG atbilstīgi tam, ar kādu gaisa kuģi tika veikti mācību lidojumi. Reklāmkaroga vilkšanas tiesības attiecas tikai uz vilkšanas metodi, kas izmantota mācību lidojumos. Tiesības attiecina uz citu gaisa kuģu kategoriju, ja piloti ir sekmīgi veikuši vismaz trīs mācību lidojumus ar instruktoru, aptverot visu vilkšanas mācību programmu attiecīgajai gaisa kuģu kategorijai un reklāmkaroga vilkšanas metodei.”;

                        22)

                        FCL.810. punkta a) apakšpunkta 1) punkta ievadteikumu aizstāj ar šādu ievadteikumu:

                                    “1)

                                    Pretendenti apgūst sešus mēnešus ilgu mācību kursu, ko nodrošina DTO vai ATO, lai izmantotu LAPL, SPL vai PPL tiesības lidmašīnām, TMG dirižabļiem VFR apstākļos naktī. Mācību kursā ir:”;

                        23)

                        FCL.815. punkta e) apakšpunktu aizstāj ar šādu:

                                    “e)

                                    Derīguma termiņa pagarināšana
                                    Lai pagarinātu kalnu lidojumu kvalifikācijas derīguma termiņu, pretendenti vai nu:

                                                1)

                                                iepriekšējos divos gados ir veikuši vismaz sešas nosēšanās uz virsmas atbilstīgi kalnu lidojumu kvalifikācijas prasībām; vai

                                                2)

                                                nokārtojuši kvalifikācijas pārbaudi atbilstīgi c) apakšpunkta prasībām.”;

                        24)

                        FCL.900. punkta c) apakšpunktu aizstāj ar šādu:

                                    “c)

                                    Mācības ārpus dalībvalstu teritorijas

                                                1)

                                                Atkāpjoties no a) apakšpunkta – ja mācību lidojumus mācību kursā, kas apstiprināts saskaņā ar šo pielikumu, nodrošina ārpus teritorijas, par kuru dalībvalstīm ir noteikta atbildība Čikāgas konvencijā, kompetentā iestāde izsniedz instruktora sertifikātu pretendentiem:

                                                            i)

                                                            kuriem ir pilota apliecība, kas atbilst visiem uzskaitītajiem kritērijiem:

                                                                        A)

                                                                        tā atbilst Čikāgas konvencijas 1. pielikuma prasībām;

                                                                        B)

                                                                        tā jebkurā gadījumā ir vismaz CPL attiecīgajā gaisa kuģu kategorijā ar attiecīgu kvalifikāciju vai sertifikātu;

                                                            ii)

                                                            kuri atbilst attiecīgā instruktoru sertifikāta izsniegšanas prasībām, kas noteiktas šajā apakšiedaļā;

                                                            iii)

                                                            kuri kompetentajai iestādei apliecina pienācīgu zināšanu līmeni par Eiropas aviācijas drošības noteikumiem, lai spētu īstenot instruktora tiesības saskaņā ar šo pielikumu.

                                                2)

                                                Sertifikāta tiesības attiecas tikai uz mācību lidojumu vadīšanu mācību kursā, kurš apstiprināts saskaņā ar šo pielikumu un kurš atbilst visiem uzskaitītajiem nosacījumiem:

                                                            i)

                                                            to nodrošina ārpus teritorijas, par kuru dalībvalstīm ir noteikta atbildība Čikāgas konvencijā;

                                                            ii)

                                                            to rīko studentpilotiem, kas pietiekami labi pārvalda valodu, kurā vada mācību lidojumus.”;

                        25)

                        FCL.935. punkta a) apakšpunktu aizstāj ar šādu:

                                    “a)

                                    Izņemot daudzpilotu apkalpes sadarbības instruktoru (MCCI), trenažiera mācību instruktoru (STI), kalnu lidojumu kvalifikācijas mācību instruktoru (MI) un pārbaudes lidojumu instruktoru (FTI), instruktora sertifikāta pretendents nokārto kompetenču pārbaudi attiecīgajā gaisa kuģu kategorijā, attiecīgās klases vai tipa gaisa kuģī vai attiecīgajā FSTD, lai saskaņā ar šā pielikuma K apakšiedaļu kvalificētam eksaminētājam apliecinātu spēju nodrošināt studentpilotu mācību vadīšanu nolūkā sasniegt attiecīgajai apliecībai, kvalifikācijai vai sertifikātam atbilstīgu līmeni.”;

                        26)

                        FCL.940. punktu aizstāj ar šādu:
                        “FCL.940 Instruktoru sertifikātu derīguma termiņš

                        Izņemot MI un neskarot FCL.900. punkta b) apakšpunkta 1) punktu un FCL.915. punkta e) apakšpunkta 2) punktu, instruktoru sertifikātu derīguma termiņš ir trīs gadi.”;

                        27)

                        FCL.905.FI punktu aizstāj ar šādu:
                        “FCL.905.FI Tiesības un nosacījumi

                           FI piešķir tiesības vadīt mācību lidojumus, lai:

                                    a)

                                    izsniegtu attiecīgās gaisa kuģu kategorijas PPL, SPL, BPL un LAPL, pagarinātu vai atjaunotu tās derīguma termiņu;

                                    b)

                                    izsniegtu vienpilota gaisa kuģa klases un tipa kvalifikācijas, izņemot vienpilota augstas veiktspējas sarežģītas lidmašīnas, pagarinātu vai atjaunotu to derīguma termiņu; tiesību attiecināšanai uz citu gaisa balonu klasi un grupu un tiesību attiecināšanai uz citu planieru klasi;

                                    c)

                                    izsniegtu vienpilota lidmašīnu klases un tipa kvalifikācijas, izņemot vienpilota augstas veiktspējas sarežģītas lidmašīnas, daudzpilotu lidojumos, pagarinātu vai atjaunotu to derīguma termiņu ar nosacījumu, ka FI atbilst kādam no uzskaitītajiem nosacījumiem:

                                                1)

                                                patlaban ir vai ir bijis TRI sertifikāts daudzpilotu lidmašīnām;

                                                2)

                                                ir izpildīti visi minētie nosacījumi:

                                                            i)

                                                            ir veiktas vismaz 500 daudzpilotu lidojuma stundas pilota statusā ar lidmašīnām;

                                                            ii)

                                                            apgūts MCCI mācību kurss saskaņā ar FCL.930.MCCI punktu;

                                    d)

                                    izsniegtu vienpilota vai daudzpilotu dirižabļu tipa kvalifikācijas, pagarinātu vai atjaunotu to derīguma termiņu;

                                    e)

                                    izsniegtu CPL attiecīgajā gaisa kuģu kategorijā, pagarinātu vai atjaunotu to derīguma termiņu ar nosacījumu, ka FI ir veikuši vismaz 200 mācību lidojumu stundas attiecīgajā gaisa kuģa kategorijā;

                                    f)

                                    izsniegtu nakts lidojumu kvalifikāciju, pagarinātu vai atjaunotu tās derīguma termiņu ar nosacījumu, ka FI ir izpildījuši visus uzskaitītos nosacījumus:

                                                1)

                                                ir kvalificēti veikt nakts lidojumus ar attiecīgās kategorijas gaisa kuģi;

                                                2)

                                                saskaņā ar j) apakšpunktu kvalificētam FI ir apliecinājuši spēju vadīt nakts mācību lidojumus;

                                                3)

                                                atbilst nakts lidojumu pieredzes prasībām, kas noteiktas FCL.060. punkta b) apakšpunkta 2) punktā;

                                    g)

                                    izsniegtu vilkšanas lidojumu vai akrobātisko lidojumu kvalifikāciju vai FI(S) gadījumā kvalifikāciju lidošanai mākoņos, pagarinātu vai atjaunotu tās derīguma termiņu, ja ir iegūtas šādas tiesības un ja FI saskaņā ar j) apakšpunktu kvalificētam FI ir apliecinājuši spēju vadīt mācību lidojumus šādai kvalifikācijai;

                                    h)

                                    izsniegtu EIR vai IR kvalifikāciju attiecīgajā gaisa kuģu kategorijā, pagarinātu vai atjaunotu tās derīguma termiņu ar nosacījumu, ka FI ir izpildījuši visus uzskaitītos nosacījumus:

                                                1)

                                                ir veikuši vismaz 200 lidojumu stundas atbilstīgi IFR; no tām ne vairāk par 50 stundām var būt zemes instrumentālā treniņa laiks ar FFS, FTD 2/3 vai FNPT II;

                                                2)

                                                kā studentpiloti ir apguvuši IRI mācību kursu un ir nokārtojuši IRI sertifikāta kompetenču pārbaudi;

                                                3)

                                                ir izpildījuši FCL.915.CRI a) apakšpunkta, FCL.930.CRI un FCL.935. punkta prasības daudzdzinēju lidmašīnu gadījumā un FCL.910.TRI c) apakšpunkta 1) punkta un FCL.915.TRI d) apakšpunkta 2) punkta prasības daudzdzinēju helikopteru gadījumā;

                                    i)

                                    izsniegtu vienpilota daudzdzinēju klases vai tipa kvalifikācijas, izņemot vienpilota augstas veiktspējas sarežģītās lidmašīnas, ar nosacījumu, ka ir izpildīti visi uzskaitītie nosacījumi:

                                                1)

                                                lidmašīnu gadījumā ir izpildītas FCL.915.CRI a) apakšpunkta, FCL.930.CRI un FCL.935. punkta prasības;

                                                2)

                                                helikopteru gadījumā ir izpildītas FCL.910.TRI c) apakšpunkta 1) punkta un FCL.915.TRI d) apakšpunkta 2) punkta prasības;

                                    j)

                                    izsniegtu FI, IRI, CRI, STI vai MI sertifikātu, pagarinātu vai atjaunotu tā derīguma termiņu ar nosacījumu, ka viņi ir izpildījuši visus uzskaitītos nosacījumus:

                                                1)

                                                attiecībā uz FI(S) – ir veikuši vismaz 50 mācību lidojumu stundas ar planieriem vai 150 palaišanas planieru mācību lidojumos, attiecībā uz FI(B) – vismaz 50 mācību lidojumu stundas ar gaisa baloniem vai 50 pacelšanās gaisa balonu mācību lidojumos, visos citos gadījumos – 500 mācību lidojumu stundas ar attiecīgās kategorijas gaisa kuģi;

                                                2)

                                                ir nokārtojuši kompetenču pārbaudi saskaņā ar FCL.935. punktu ar attiecīgās kategorijas gaisa kuģi, lai lidojumu instruktora eksaminētājam (FIE) apliecinātu spēju vadīt attiecīgā sertifikāta mācības;

                                    k)

                                    izsniegtu MPL, pagarinātu vai atjaunotu derīguma termiņu ar nosacījumu, ka FI ir izpildījuši visus uzskaitītos nosacījumus:

                                                1)

                                                mācību lidojumu pamata posmam ir veikuši vismaz 500 lidojumu stundas lidmašīnas pilota statusā, tostarp vismaz 200 mācību lidojumu stundas;

                                                2)

                                                mācību pamata līmeņa posmam:

                                                            i)

                                                            ir ieguvuši daudzdzinēju lidmašīnas IR un tiesības vadīt IR mācības;

                                                            ii)

                                                            ir veikuši vismaz 1500 daudzpilotu apkalpes lidojumu stundas;

                                                3)

                                                ja FI jau ir kvalificēti vadīt mācības ATP(A) vai CPL(A)/IR integrētajos mācību kursos, 2) punkta ii) apakšpunkta prasības var aizstāt ar prasību apgūt strukturētu mācību kursu, ko veido:

                                                            i)

                                                               MCC kvalifikācija;

                                                            ii)

                                                            piecu mācību lidojumu sesiju novērošana MPL kursa 3. posmā;

                                                            iii)

                                                            piecu mācību lidojumu sesiju novērošana MPL kursa 4. posmā;

                                                            iv)

                                                            ekspluatantu regulāro avioreisu piecu praktisko mācību lidojumu sesiju novērošana;

                                                            v)

                                                               MCCI kursa saturs.

                              Šajā gadījumā FI vada pirmās piecas instruktora uzraudzītās sesijas, ko uzrauga MPL mācību lidojumiem kvalificēts TRI(A), MCCI(A) vai SFI(A).”;

                        28)

                        FCL.915.FI punktu groza šādi:

                                    a)

                                    punkta b) apakšpunkta 2. punkta i) apakšpunktu aizstāj ar šādu:

                                                “i)

                                                izņemot gadījumus, kad FI(A) nodrošina apmācību vienīgi LAPL(A), nokārto CPL teorētisko eksāmenu, kuru var kārtot, neapgūstot CPL teorētisko mācību kursu, un kurš nav derīgs CPL izsniegšanai; un”;

                                    b)

                                    c) apakšpunkta 2) punktu aizstāj ar šādu:

                                                “2)

                                                vismaz 200 lidojumu stundas veiktas PIC statusā, ja pretendentam ir vismaz PPL(H) un ja viņš ir nokārtojis CPL teorētisko eksāmenu, kuru var kārtot, neapgūstot CPL teorētisko mācību kursu, un kurš nav derīgs CPL izsniegšanai;”;

                        29)

                        FCL.930.FI punktam pievieno šādu c) apakšpunktu:

                                    “c)

                                    Uzskata, ka FI sertifikāta pretendenti, kuriem patlaban ir vai ir bijis jebkurš cits instruktora sertifikāts, kas izsniegts saskaņā ar šo pielikumu, ir izpildījuši b) apakšpunkta 1) punkta prasības.”;

                        30)

                        FCL.940.FI punktu aizstāj ar šādu:
                        “FCL.940. FI – derīguma termiņa pagarināšana un atjaunošana

                                    a)

                                    Derīguma termiņa pagarināšana

                                                1)

                                                Lai pagarinātu FI sertifikāta derīguma termiņu, tā turētāji līdz FI sertifikāta derīguma termiņa beigām izpilda vismaz divas no šādām trim prasībām:

                                                            i)

                                                            viņi ir veikuši:

                                                                        A)

                                                                        attiecībā uz FI(A) un FI(H) – vismaz 50 mācību lidojumu stundas ar attiecīgās kategorijas gaisa kuģi FI, TRI, CRI, IRI, MI vai eksaminētāja statusā. Ja ir jāpagarina IR mācību vadīšanas tiesību derīguma termiņš, vismaz 10 no šīm stundām ir mācību lidojumi IR iegūšanai, un tie ir veikti iepriekšējos 12 mēnešos tieši pirms FI sertifikāta derīguma termiņa beigu datuma;

                                                                        B)

                                                                        attiecībā uz FI(As) – vismaz 20 mācību lidojumu stundas ar gaisa kuģiem FI, IRI vai eksaminētāja statusā. Ja ir jāpagarina IR mācību vadīšanas tiesību derīguma termiņš, 10 no šīm stundām ir mācību lidojumi IR iegūšanai, un tie ir veikti iepriekšējos 12 mēnešos tieši pirms FI sertifikāta derīguma termiņa beigu datuma;

                                                                        C)

                                                                        attiecībā uz FI(S) – vismaz 30 mācību lidojumu stundas vai 60 pacelšanās mācību lidojumos ar planieriem, planieriem ar dzinēju vai TMG
                                                                           FI vai eksaminētāja statusā;

                                                                        D)

                                                                        attiecībā uz FI(B) – vismaz sešas mācību lidojumu stundas ar gaisa baloniem FI vai eksaminētāja statusā;

                                                            ii)

                                                            viņi ir apguvuši ATO vai kompetentās iestādes nodrošinātas instruktora prasmju atsvaidzināšanas mācības FI statusā. FI(B) un FI(S) var apgūt DTO nodrošinātas instruktora prasmju atsvaidzināšanas mācības;

                                                            iii)

                                                            viņi 12 mēnešos tieši pirms FI sertifikāta derīguma termiņa beigu datuma ir nokārtojuši kompetenču pārbaudi saskaņā ar FCL.935. punktu.

                                                2)

                                                Vismaz katrai otrajai FI(A) vai FI(H) derīguma termiņa pagarināšanai vai katrai trešajai FI(As), FI(S) un FI(B) derīguma termiņa pagarināšanai attiecīgo FI sertifikātu turētāji nokārto kompetenču pārbaudi saskaņā ar FCL.935. punktu.

                                    b)

                                    Derīguma termiņa atjaunošana
                                    Ja FI sertifikāta derīguma termiņš ir beidzies, pretendenti iepriekšējos 12 mēnešos pirms pieteikuma iesniegšanas derīguma termiņa atjaunošanai piedalās ATO vai kompetentās iestādes nodrošinātās FI instruktora prasmju atsvaidzināšanas mācībās vai FI(B) vai FI(S) gadījumā – DTO vai kompetentās iestādes nodrošinātās FI instruktora prasmju atsvaidzināšanas mācībās un nokārto kompetenču pārbaudi saskaņā ar FCL.935. punktu.”;

                        31)

                        FCL.905.TRI punkta b) un c) apakšpunktu aizstāj ar šādiem:

                                    “b)

                                       TRI vai SFI sertifikāta izsniegšanai, ja turētājs ir izpildījis visus uzskaitītos nosacījumus:

                                                1)

                                                viņam ir vismaz 50 stundu instruktora pieredze TRI vai SFI statusā saskaņā ar šo regulu vai Komisijas Regulu (ES) Nr. 965/2012;

                                                2)

                                                viņš ir vadījis attiecīgās TRI mācību kursa daļas mācību lidojumu programmu saskaņā ar FCL.930.TRI a) apakšpunkta 3) punktu, ATO mācību kursa vadītājam apstiprinot mācību vadīšanu atbilstīgā līmenī; un

                                    c)

                                    attiecībā uz TRI vienpilota lidmašīnām:

                                                1)

                                                vienpilota augstas veiktspējas sarežģīto lidmašīnu tipa kvalifikāciju izsniegšanai, derīguma termiņa pagarināšanai un atjaunošanai ar nosacījumu, ka pretendents vēlas iegūt tiesības veikt vienpilota lidojumus.

                                                   TRI(SPA) tiesības var attiecināt uz vienpilota augstas veiktspējas sarežģītā lidmašīnu tipa kvalifikācijas mācību lidojumiem daudzpilotu lidojumos, ja TRI ir izpildījis kādu no šiem nosacījumiem:

                                                            i)

                                                            viņam patlaban ir vai ir bijis TRI sertifikāts daudzpilotu lidmašīnām;

                                                            ii)

                                                            viņš ir veicis vismaz 500 daudzpilotu lidojuma stundas ar lidmašīnām un apguvis MCCI mācību kursu saskaņā ar FCL.930.MCCI. punktu;

                                                2)

                                                   MPL kursa pamata līmeņa posma apgūšanai, ja viņa/viņas tiesības attiecina uz daudzpilotu lidojumiem un viņam/viņai patlaban ir vai ir bijis FI(A) vai IRI(A) sertifikāts.”;

                        32)

                        FCL.910.TRI punktu aizstāj ar šādu:
                        “FCL.910.TRI Tiesību ierobežojumi

                                    a)

                                    Vispārīgās prasības. Ja TRI mācības veic tikai ar FSTD, TRI tiesības attiecas tikai uz mācību vadīšanu ar FSTD. Tomēr šis ierobežojums ietver šādas tiesības attiecībā uz mācību vadīšanu lidmašīnā:

                                                1)

                                                   LIFUS, ja TRI mācību kursā ir bijušas iekļautas mācības, kas paredzētas FCL.930.TRI punkta a) apakšpunkta 4) punkta i) apakšpunktā;

                                                2)

                                                nosēšanās mācības, ja TRI mācību kursā ir bijušas iekļautas mācības, kas paredzētas FCL.930.TRI punkta a) apakšpunkta 4) punkta ii) apakšpunktā; vai

                                                3)

                                                mācību lidojumus, kas paredzēti FCL.060. punkta c) apakšpunkta 2) punktā, ja TRI mācību kursā ir bijušas iekļautas mācības, kas paredzētas a) apakšpunkta 1) punktā vai a) apakšpunkta 2) punktā.

                                          Ierobežojumu attiecībā uz FSTD anulē, ja TRI ir nokārtojis kompetenču pārbaudi lidmašīnā.

                                    b)

                                       TRI lidmašīnām un vertikālās pacelšanās un nosēšanās gaisa kuģiem – TRI(A) un TRI(PL). TRI tiesības attiecas tikai uz tāda tipa lidmašīnu vai vertikālās pacelšanās un nosēšanās gaisa kuģi, kādā ir vadītas mācības un veikta kompetenču pārbaude. Ja OSD nav noteikts citādi, lai TRI tiesības attiecinātu uz citu tipu gaisa kuģiem, TRI:

                                                1)

                                                12 mēnešos pirms pieteikuma iesniegšanas ir veikuši vismaz 15 maršruta sektorus, tostarp pacelšanās un nosēšanās ar attiecīgā tipa gaisa kuģi; no tiem ne vairāk kā septiņus sektorus var veikt ar FSTD;

                                                2)

                                                ir apguvuši piemērojamā TRI kursa tehnisko mācību un mācību lidojumu attiecīgās daļas;

                                                3)

                                                ir nokārtojuši attiecīgās kompetenču pārbaudes iedaļas saskaņā ar FCL.935. punktu, lai atbilstīgi šā pielikuma K apakšiedaļai kvalificētam FIE vai TRE apliecinātu spēju nodrošināt pilota mācības, tostarp pirmslidojuma un pēclidojuma instruktāžu un teorētisko mācību vadīšanu, tipa kvalifikācijas izsniegšanai vajadzīgajā līmenī.

                                       TRI tiesības saskaņā ar OSD attiecina uz citiem variantiem, ja TRI ir apguvuši piemērojamā TRI kursa tehnisko mācību un mācību lidojumu attiecīgās daļas.

                                    c)

                                       TRI helikopteriem – TRI(H).

                                                1)

                                                   TRI(H) tiesības attiecas tikai uz tāda tipa helikopteru, ar kādu tika kārtota kompetenču pārbaude TRI sertifikāta izsniegšanai. Ja OSD nav noteikts citādi, TRI tiesības attiecina uz citu tipu gaisa kuģiem, ja TRI:

                                                            i)

                                                            ir apguvuši TRI kursa tehnisko mācību un mācību lidojumu attiecīgās daļas;

                                                            ii)

                                                            iepriekšējos 12 mēnešos pirms pieteikuma iesniegšanas dienas ir veikuši vismaz 10 lidojuma stundas attiecīgā tipa helikopterā, no kurām ne vairāk kā piecas stundas var veikt FFS vai FTD 2/3; un

                                                            iii)

                                                            ir nokārtojuši attiecīgās kompetenču pārbaudes iedaļas saskaņā ar FCL.935. punktu, lai atbilstīgi šā pielikuma K apakšiedaļai kvalificētam FIE vai TRE apliecinātu spēju nodrošināt pilota mācības, tostarp pirmslidojuma un pēclidojuma instruktāžu un teorētisko mācību vadīšanu, tipa kvalifikācijas izsniegšanai nepieciešamajā līmenī.

                                                   TRI tiesības saskaņā ar OSD attiecina uz citiem variantiem, ja TRI ir apguvuši piemērojamā TRI kursa tehnisko mācību un mācību lidojumu attiecīgās daļas.

                                                2)

                                                Pirms vienpilota TRI(H) tiesību attiecināšanas uz tāda paša tipa daudzpilotu helikopteriem to turētājs ir veicis vismaz 100 lidojumu stundas ar šāda tipa daudzpilotu helikopteriem.

                                    d)

                                    Neatkarīgi no iepriekšējiem apakšpunktiem – to TRI sertifikāta turētājiem, kuri ir saņēmuši tipa kvalifikāciju saskaņā ar FCL.725. punkta e) apakšpunktu, ir tiesības attiecināt savas TRI tiesības uz šo jaunā tipa gaisa kuģi.”;

                        33)

                        FCL.915.TRI punkta c) apakšpunkta 1) punktu aizstāj ar šādu:

                                    “c)

                                    piesakoties uz TRI(SPA) sertifikātu:

                                                1)

                                                iepriekšējos 12 mēnešos pirms pieteikuma iesniegšanas dienas ir pabeiguši vismaz 30 maršruta sektorus, tostarp pacelšanās un nosēšanās, PIC statusā ar attiecīgā tipa lidmašīnu; no tiem ne vairāk kā 15 sektorus var veikt ar šim tipam atbilstīgu FSTD; un”;

                        34)

                        FCL.930.TRI punktu groza šādi:

                                    a)

                                    punkta a) apakšpunkta ievadteikumu aizstāj ar šādu:

                                                “a)

                                                   TRI mācību kursu vada lidmašīnā tikai tad, ja FSTD nav pieejams un piekļūstams, un tajā ir:”;

                                    b)

                                    punkta a) apakšpunkta 3) punktu aizstāj ar šādu:

                                                “3)

                                                5 mācību lidojumu stundas ar attiecīgo gaisa kuģi vai šim gaisa kuģim atbilstīgu FSTD, ja izmanto vienpilota gaisa kuģi, vai 10 mācību lidojumu stundas ar daudzpilotu gaisa kuģi vai šim gaisa kuģim atbilstīgu FSTD;”;

                                    c)

                                    iekļauj šādu 4) punktu:

                                                “4)

                                                attiecīgi šādas mācības:

                                                            i)

                                                            papildu speciālās mācības pirms LIFUS vadīšanas;

                                                            ii)

                                                            papildu speciālās mācības pirms mācību nolaišanās vadīšanas. Mācībās, izmantojot FSTD, iekļauj mācības par ārkārtas procedūrām, kuras attiecas uz gaisa kuģi.”;

                        35)

                        FCL.935.TRI punktu aizstāj ar šādu:
                        “FCL.935.TRI Kompetenču pārbaude

                                    a)

                                       TRI kompetenču pārbaudi MPA un PL izsniegšanai kārto ar FFS. Ja FFS nav pieejams vai piekļūstams, izmanto gaisa kuģi.

                                    b)

                                       TRI kompetenču pārbaudi vienpilota augstas veiktspējas sarežģītām lidmašīnām un helikopteriem rīko kādā no minētajiem trenažieriem:

                                                1)

                                                pieejamā un piekļūstamā FFS;

                                                2)

                                                ja FFS nav pieejams vai piekļūstams – apvienojot FSTD un gaisa kuģi;

                                                3)

                                                ja FSTD nav pieejams vai piekļūstams – gaisa kuģī.”;

                        36)

                        FCL.940.TRI punktu aizstāj ar šādu:
                        “FCL.940.TRI Derīguma termiņa pagarināšana un atjaunošana

                                    a)

                                    Derīguma termiņa pagarināšana

                                                1)

                                                Lidmašīnas
                                                Lai pagarinātu TRI(A) sertifikāta derīguma termiņu, pretendenti pēdējos 12 mēnešos tieši pirms sertifikāta derīguma termiņa beigām izpilda vismaz divas no šādām trim prasībām:

                                                            i)

                                                            veic vienu no šādām pilna tipa kvalifikācijas mācību kursa vai periodiskās apmācības daļām: vismaz trīs stundas trenažieru sesijas vai vienu uzdevumu gaisā, kas ilgt vismaz vienu stundu un kura laikā tiek veiktas vismaz divas pacelšanās un nosēšanās;

                                                            ii)

                                                            apgūst ATO nodrošinātās TRI(A) instruktora prasmju atsvaidzināšanas mācības;

                                                            iii)

                                                            nokārto kompetenču pārbaudi saskaņā ar FCL.935. punktu. Uzskata, ka pretendenti, kuri ir izpildījuši FCL.910.TRI punkta b) apakšpunkta 3) punkta prasības, šo prasību ir izpildījuši.

                                                2)

                                                Helikopteri un vertikālās pacelšanās un nosēšanās gaisa kuģi
                                                Lai pagarinātu TRI(H) vai TRI(PL) sertifikāta derīguma termiņu, pretendenti TRI sertifikāta derīguma termiņa laikā izpilda vismaz divas no šādām trim prasībām:

                                                            i)

                                                            ir veikuši veic 50 mācību lidojumu stundas ar katra tipa gaisa kuģi, uz kuru attiecas instruktora tiesības, vai ar šo tipu FSTD; no tām vismaz 15 lidojumu stundām ir jābūt veiktām iepriekšējos 12 mēnešos tieši pirms TRI sertifikāta derīguma termiņa beigu datuma. Attiecībā uz TRI(PL) – šīs mācību lidojumu stundas ir veiktas TRI vai tipa kvalifikācijas eksaminētāja (TRE) vai SFI, vai trenažieru mācību lidojumu eksaminētāja (SFE) statusā. Attiecībā uz TRI(H) šajā nolūkā ņem vērā arī lidojumu laiku FI, instrumentālo lidojumu kvalifikācijas instruktora (IRI), trenažieru mācību instruktora (STI) vai jebkura cita veida eksaminētāja statusā;

                                                            ii)

                                                            attiecīgi apgūst ATO nodrošinātās TRI(H) vai TRI(PL) instruktora prasmju atsvaidzināšanas mācības;

                                                            iii)

                                                            iepriekšējos 12 mēnešos tieši pirms sertifikāta derīguma termiņa beigu datuma ir nokārtojuši kompetenču pārbaudi saskaņā ar FCL.935. punktu, FCL.910.TRI punkta b) apakšpunkta 3) punktu vai FCL.910.TRI punkta c) apakšpunkta 3) punktu.

                                                3)

                                                Vismaz katrai otrajai TRI sertifikāta derīguma termiņa pagarināšanai, sertifikāta turētāji nokārto kompetenču pārbaudi saskaņā ar FCL.935. punktu.

                                                4)

                                                Ja TRI ir sertifikāts vairākiem vienas gaisa kuģu kategorijas tipiem, nokārtojot noteikto kompetenču pārbaudi ar vienu no šo tipu gaisa kuģiem, pagarina arī TRI sertifikātu derīguma termiņu attiecībā uz citu tās pašas gaisa kuģu kategorijas tipu, ja OSD nav noteikts citādi.

                                                5)

                                                Īpašas prasības TRI(H) sertifikāta derīguma termiņa pagarināšanai.
                                                Uzskata, ka TRI(H), kuriem ir FI(H) sertifikāts attiecīgajam tipam, ir izpildījuši iepriekš a) apakšpunktā minētās prasības. Šajā gadījumā TRI(H) sertifikāts ir derīgs līdz FI(H) sertifikāta derīguma beigu datumam.

                                    b)

                                    Derīguma termiņa atjaunošana
                                    Lai atjaunotu TRI sertifikāta derīguma termiņu, pretendenti 12 mēnešos pirms sertifikāta derīguma termiņa beigām ir nokārtojuši kompetenču pārbaudi saskaņā ar FCL.935. punktu un ir izpildījuši šādas prasības:

                                                1)

                                                attiecībā uz lidmašīnām:

                                                            i)

                                                            ir veikuši vismaz 30 maršruta sektorus, tostarp pacelšanās un nosēšanās ar attiecīgā tipa lidmašīnu, no tiem ne vairāk kā 15 sektorus var veikt ar FFS;

                                                            ii)

                                                            ir piedalījušies ATO nodrošinātās TRI instruktora prasmju atsvaidzināšanas mācībās, kur ir attiecīgie TRI mācību kursa elementi;

                                                2)

                                                attiecībā uz helikopteriem un vertikālās pacelšanās un nosēšanās gaisa kuģiem:

                                                            i)

                                                            ir veikuši vismaz 10 lidojuma stundas, tostarp pacelšanās un nosēšanās ar attiecīgā tipa lidmašīnu, no tām ne vairāk kā piecas stundas var veikt ar FFS vai FTD 2/3;

                                                            ii)

                                                            ir piedalījušies ATO nodrošinātās TRI instruktora prasmju atsvaidzināšanas mācībās, kur ir attiecīgie TRI mācību kursa elementi.

                                                3)

                                                Ja pretendentiem ir sertifikāts vairākiem vienas gaisa kuģu kategorijas tipiem, nokārtojot noteikto kompetenču pārbaudi ar vienu no šo tipu gaisa kuģiem, atjauno TRI sertifikātu attiecībā uz citu tās pašas gaisa kuģu kategorijas tipiem, ja OSD nav noteikts citādi.”;

                        37)

                        FCL.905.CRI punktā pēc b) apakšpunkta iekļauj šādu ba) apakšpunktu:

                                    “ba)

                                       CRI ir tiesīgi vadīt klases un tipa kvalifikācijas mācības vienpilota lidmašīnām, izņemot vienpilota augstas veiktspējas sarežģītas lidmašīnas, daudzpilotu lidojumos, ar nosacījumu, ka CRI atbilst kādam no uzskaitītajiem nosacījumiem:

                                                1)

                                                patlaban ir vai ir bijis TRI sertifikāts daudzpilotu lidmašīnām;

                                                2)

                                                viņi ir veikuši vismaz 500 daudzpilotu lidojuma stundas ar lidmašīnām un apguvuši MCCI mācību kursu saskaņā ar FCL.930.MCCI punktu.”;

                        38)

                        FCL.930.CRI punktā a) apakšpunkta 3) punktu aizstāj ar šādu:

                                    “3)

                                    piecas mācību lidojumu stundas ar daudzdzinēju lidmašīnām vai ar šīs klases vai tipa lidmašīnai atbilstīgu FSTD, tostarp vismaz trīs lidojumu stundas ar lidmašīnu vai vismaz trīs mācību lidojumu stundas ar viendzinēja lidmašīnām, ko saskaņā ar FCL.905.FI j) apakšpunktu nodrošina kvalificēts FI(A).”;

                        39)

                        FCL.940.CRI punktu aizstāj ar šādu:
                        “FCL.940.CRI Derīguma termiņa pagarināšana un atjaunošana

                                    a)

                                    Lai pagarinātu CRI sertifikāta derīguma termiņu, pretendenti CRI sertifikāta derīguma termiņa laikā izpilda vismaz divas no šādām trim prasībām:

                                                1)

                                                vada vismaz 10 mācību lidojumu stundas CRI statusā. Ja pretendentu CRI tiesības attiecas gan uz viendzinēja, gan daudzdzinēju lidmašīnām, šīs mācību lidojumu stundas vienādās daļās ir lidojumi ar viendzinēja un daudzdzinēju lidmašīnām;

                                                2)

                                                   CRI statusā apgūst prasmju atsvaidzināšanas mācības, ko nodrošina ATO vai kompetentā iestāde;

                                                3)

                                                nokārto kompetenču pārbaudi saskaņā ar FCL.935. punktu attiecīgi daudzdzinēju vai viendzinēja lidmašīnām.

                                    b)

                                    Vismaz katrai otrajai CRI sertifikāta derīguma termiņa pagarināšanai turētāji izpilda a) apakšpunkta 3) punkta prasības.

                                    c)

                                    Derīguma termiņa atjaunošana
                                    Ja CRI sertifikāta derīguma termiņš ir beidzies, to atjauno, ja pretendenti iepriekšējos 12 mēnešos pirms pieteikuma iesniegšanas derīguma termiņa atjaunošanai:

                                                1)

                                                   CRI statusā ir apguvuši prasmju atsvaidzināšanas mācības, ko nodrošina ATO vai kompetentā iestāde;

                                                2)

                                                ir nokārtojuši kompetenču pārbaudi atbilstīgi FCL.935. punkta prasībām.”;

                        40)

                        FCL.915.IRI punkta b) apakšpunkta 2) punktu aizstāj ar šādu:

                                    “2)

                                    ja pretendenti piesakās uz IR(H) daudzdzinēju helikopteriem – atbilst FCL.905.FI h) apakšpunkta 3) punkta ii) apakšpunkta prasībām;”;

                        41)

                        FCL.930.IRI punkta a) apakšpunkta 3) punkta ii) apakšpunktu aizstāj ar šādu:

                                    “ii)

                                    attiecībā uz IRI(H) – vismaz 10 mācību lidojumu stundas ar helikopteru, FFS, FTD 2/3 vai FNPT II/III; Pretendentiem ar FI(A) sertifikātu šo skaitu samazina līdz vismaz piecām stundām;”;

                        42)

                        FCL.905.SFI punktu aizstāj ar šādu:
                        “FCL.905.SFI Tiesības un nosacījumi

                                    a)

                                       SFI ir tiesīgi vadīt attiecīgās kategorijas gaisa kuģa mācību lidojumus trenažierī:

                                                1)

                                                   IR derīguma termiņa pagarināšanai vai atjaunošanai, ja viņiem patlaban ir vai ir bijusi IR attiecīgajā gaisa kuģu kategorijā;

                                                2)

                                                   IR izsniegšanai, ja viņiem patlaban ir vai ir bijusi IR attiecīgajā gaisa kuģu kategorijā un ja viņi ir apguvuši IRI mācību kursu.

                                    b)

                                       SFI ir tiesīgi vadīt vienpilota lidmašīnu mācību lidojumus trenažierī:

                                                1)

                                                vienpilota augstas veiktspējas sarežģīto lidmašīnu tipa kvalifikāciju izsniegšanai, derīguma termiņa pagarināšanai un atjaunošanai, ja pretendenti vēlas iegūt tiesības veikt vienpilota lidojumus.

                                                   SFI tiesības attiecībā uz vienpilota lidmašīnām var attiecināt uz vienpilota augstas veiktspējas sarežģītā lidmašīnu tipa kvalifikācijas mācību lidojumiem daudzpilotu lidojumos, ja viņi ir izpildījuši kādu no šiem nosacījumiem:

                                                            i)

                                                            viņiem ir bijis vai ir TRI sertifikāts daudzpilotu lidmašīnām;

                                                            ii)

                                                            viņi ir veikuši vismaz 500 daudzpilotu lidojuma stundas ar lidmašīnām un apguvuši MCCI mācību kursu saskaņā ar FCL.930.MCCI punktu;

                                                2)

                                                   MCC un MPL mācību pamata līmeņa posmam, ja SFI(SPA) tiesības saskaņā ar 1) punktu ir attiecinātas uz daudzpilotu lidojumiem.

                                    c)

                                       SFI ir tiesīgi vadīt daudzpilotu lidmašīnu mācību lidojumus trenažierī:

                                                1)

                                                daudzpilotu lidmašīnu un, ja pretendenti vēlas iegūt tiesības veikt daudzpilotu lidojumus, vienpilota augstas veiktspējas sarežģītu lidmašīnu tipa kvalifikāciju izsniegšanai, derīguma termiņa pagarināšanai un atjaunošanai;

                                                2)

                                                   MCC mācību kursa apgūšanai;

                                                3)

                                                   MPL kursa pamata, vidējā un augstākā līmeņa posma apgūšanai, ja saistībā ar pamata posmu viņiem patlaban ir vai ir bijis FI(A) vai IRI(A) sertifikāts.

                                    d)

                                       SFI ir tiesīgi vadīt helikopteru mācību lidojumus trenažierī:

                                                1)

                                                helikoptera tipa kvalifikāciju izsniegšanai, derīguma termiņa pagarināšanai un atjaunošanai;

                                                2)

                                                   MCC mācību kursa apgūšanai, ja SFI ir tiesīgi vadīt daudzpilotu helikopteru mācības.”;

                        43)

                        FCL.910.SFI punktu aizstāj ar šādu:
                        “FCL.910.SFI Tiesību ierobežojumi

                           SFI tiesības attiecas tikai uz FTD 2/3 vai FFS tādam gaisa kuģa tipam, ar kādu tika apgūts SFI mācību kurss.
                        Tiesības var attiecināt uz citu tipu FSTD tajā pašā gaisa kuģu kategorijā, ja tiesību turētāji:

                                    a)

                                    ir apguvuši trenažieru mācības attiecīgā tipa kvalifikācijas mācību kursā;

                                    b)

                                    ir apguvuši piemērojamā TRI kursa tehnisko mācību un mācību lidojumu attiecīgās daļas un saturu, kas attiecas uz FSTD;

                                    c)

                                    pilnā tipa kvalifikācijas kursā vismaz trīs stundas ir vadījuši mācību lidojumus saistībā ar attiecīgā tipa SFI pienākumiem šim nolūkam kvalificēta TRE vai SFE uzraudzībā, kurš apstiprina mācību vadīšanu atbilstīgā līmenī.

                           SFI tiesības saskaņā ar OSD attiecina uz citiem variantiem, ja SFI ir apguvis piemērojamā TRI kursa tehnisko mācību un mācību lidojumu daļas, kuras attiecas uz konkrēto tipu, un saturu, kas attiecas uz FSTD.”;

                        44)

                        FCL.930.SFI punktā a) apakšpunkta 2) punktu aizstāj ar šādu:

                                    “2)

                                    piemērojamā TRI kursa tehnisko mācību un mācību lidojumu attiecīgās daļas un saturs, kas attiecas uz FSTD.”;

                        45)

                        FCL.940.SFI punktu aizstāj ar šādu:
                        “FCL.940.SFI Derīguma termiņa pagarināšana un atjaunošana

                                    a)

                                    Derīguma termiņa pagarināšana
                                    Lai pagarinātu SFI sertifikāta derīguma termiņu, pretendenti SFI sertifikāta derīguma termiņa laikā izpilda vismaz divas no šādām trim prasībām:

                                                1)

                                                50 stundas ir veikuši instruktora vai eksaminētāja statusā ar FSTD, no kurām vismaz 15 stundas veiktas 12 mēnešu laikā pirms SFI sertifikāta derīguma beigu datuma;

                                                2)

                                                ir piedalījušies ATO nodrošinātās SFI prasmju atsvaidzināšanas mācībās;

                                                3)

                                                ir nokārtojuši attiecīgās kompetenču pārbaudes iedaļas saskaņā ar FCL.935. punktu.

                                    b)

                                    Turklāt pretendenti ar FFS nokārto kvalifikācijas pārbaudes kvalifikāciju izsniegšanai tādiem gaisa kuģu tipiem, uz kuriem attiecas iegūtās tiesības.

                                    c)

                                    Vismaz katrai otrajai SFI sertifikāta derīguma termiņa pagarināšanai to turētāji izpilda a) apakšpunkta 3) punkta prasības.

                                    d)

                                    Ja SFI ir sertifikāts vairākiem vienas gaisa kuģu kategorijas tipiem, nokārtojot noteikto kompetenču pārbaudi ar vienu no šo tipu gaisa kuģiem, pagarina arī SFI sertifikātu derīguma termiņu attiecībā uz citu tās pašas gaisa kuģu kategorijas tipu, ja OSD nav noteikts citādi.

                                    e)

                                    Derīguma termiņa atjaunošana
                                    Lai atjaunotu SFI sertifikāta derīguma termiņu, pretendenti iepriekšējos 12 mēnešos tieši pirms pieteikuma iesniegšanas derīguma termiņa atjaunošanai, izpilda visus šos nosacījumus:

                                                1)

                                                ir piedalījušies ATO nodrošinātās SFI prasmju atsvaidzināšanas mācībās;

                                                2)

                                                ir nokārtojuši kompetenču pārbaudi saskaņā ar FCL.935. punktu;

                                                3)

                                                ar FSTD ir nokārtojuši prasmju pārbaudi kvalifikāciju izsniegšanai tādiem gaisa kuģu tipiem, uz kuriem attiecas iegūtās tiesības.”;

                        46)

                        FCL.910.STI punktu aizstāj ar šādu:
                        “FCL.910.STI Tiesību ierobežojumi

                           STI tiesības attiecas uz FSTD, ar kuru tika apgūts STI mācību kurss.
                        Tiesības var attiecināt uz citiem FSTD, kas atbilst citiem gaisa kuģu tipiem, ja tiesību turētāji iepriekšējos 12 mēnešos tieši pirms pieteikuma iesniegšanas derīguma termiņa atjaunošanai:

                                    a)

                                    ir apguvuši CRI vai TRI mācību kursa FSTD saturu tās klases vai tipa lidmašīnā, attiecībā uz kuru ir iesniegts pieteikums instruktora tiesību iegūšanai;

                                    b)

                                    ar FTSD, ar kuru tiek veikti mācību lidojumi, ir nokārtojuši attiecīgās gaisa kuģu klases vai tipa kvalifikācijas pārbaudes attiecīgo iedaļu saskaņā ar šā pielikuma 9. papildinājumu.

                                       STI(A), kas vada mācības tikai ar BITD, kvalifikācijas pārbaudē ir tikai tādi uzdevumi, kas vajadzīgi prasmju pārbaudei, lai izsniegtu PPL(A);

                                    c)

                                       CPL, IR, PPL vai klases vai tipa kvalifikācijas kursā ir vadījuši vismaz trīs mācību lidojumu stundas ATO norādīta FI, CRI(A), IRI vai TRI(H) uzraudzībā, tostarp vismaz vienu mācību lidojumu stundu FIE uzraudzībā attiecīgās kategorijas gaisa kuģī.”;

                        47)

                        FCL.915.STI punktu aizstāj ar šādu:
                        “FCL.915.STI Priekšnosacījumi

                                    a)

                                       STI sertifikāta pretendenti:

                                                1)

                                                ir ieguvuši vai trīs gados pirms pieteikuma iesniegšanas bija ieguvuši pilota apliecību un instruktora tiesības, kas atbilst kursam, kurā turētājs paredzējis nodrošināt mācības;

                                                2)

                                                iepriekšējos 12 mēnešos pirms pieteikuma iesniegšanas ar FSTD ir nokārtojuši attiecīgās klases vai tipa kvalifikācijas pārbaudi.

                                       STI(A) pretendenti, kas vēlas vadīt mācības tikai ar BITD, veic tikai tos uzdevumus, kas vajadzīgi PPL(A) prasmju pārbaudei;

                                    b)

                                    papildus prasībām, kas noteiktas a) apakšpunktā, pretendenti, kuri iesnieguši pieteikumu STI(H) sertifikāta iegūšanai, iepriekšējos 12 mēnešos tieši pirms pieteikuma iesniegšanas ir veikuši vismaz vienu lidojumu stundu novērotāja statusā attiecīgā tipa helikoptera pilotu kabīnē.”;

                        48)

                        FCL.940.STI punktu aizstāj ar šādu:
                        “FCL.940.STI Sertifikāta derīguma termiņa pagarināšana un atjaunošana

                                    a)

                                    Derīguma termiņa pagarināšana
                                    Lai pagarinātu STI sertifikāta derīguma termiņu, pretendenti iepriekšējos 12 mēnešos tieši pirms STI sertifikāta derīguma beigu datuma izpilda visus šos nosacījumus:

                                                1)

                                                   CPL, IR, PPL vai klases vai tipa kvalifikācijas kursā ir vadījuši vismaz trīs mācību lidojumu stundas ar FSTD;

                                                2)

                                                ar FTSD, ar kuru tiek veikti mācību lidojumi, ir nokārtojuši atbilstošās gaisa kuģu klases vai tipa kvalifikācijas pārbaudes attiecīgās iedaļas saskaņā ar šā pielikuma 9. papildinājumu.

                                       STI(A), kas vada mācības tikai ar BITD, kvalifikācijas pārbaudē ir tikai tādi uzdevumi, kas nepieciešami PPL(A) prasmju pārbaudei.

                                    b)

                                    Derīguma termiņa atjaunošana
                                    Lai atjaunotu SFI sertifikāta derīguma termiņu, pretendenti iepriekšējos 12 mēnešos tieši pirms pieteikuma iesniegšanas derīguma termiņa atjaunošanai:

                                                1)

                                                pabeidz STI prasmju atsvaidzināšanas mācības, ko nodrošina ATO;

                                                2)

                                                ar FTSD, ar kuru tiek veikti mācību lidojumi, nokārto atbilstošās gaisa kuģu klases vai tipa kvalifikācijas pārbaudes attiecīgās iedaļas saskaņā ar šā pielikuma 9. papildinājumu.

                                                   STI(A), kas vada mācības tikai ar BITD, kvalifikācijas pārbaudē ir tikai tādi uzdevumi, kas nepieciešami PPL(A) prasmju pārbaudei;

                                                3)

                                                   CPL, IR, PPL vai klases vai tipa kvalifikācijas kursā attiecīgās kategorijas gaisa kuģī ir vadījuši vismaz trīs mācību lidojumu stundas ATO norādīta FI, CRI, IRI vai TRI uzraudzībā, tostarp vismaz vienu mācību lidojumu stundu lidojumu instruktora eksaminētāja (FIE) uzraudzībā.”;

                        49)

                        FCL.1000. punktu aizstāj ar šādu:
                        “FCL.1000 Eksaminētāju sertifikāti

                                    a)

                                    Vispārīgās prasības.
                                    Eksaminētāja sertifikāta turētāji:

                                                1)

                                                ja šajā pielikumā nav noteikts citādi, ir ieguvuši līdzvērtīgu apliecību, kvalifikāciju vai sertifikātu atbilstīgi pilnvarām vadīt prasmju pārbaudes, kvalifikācijas pārbaudes vai kompetenču pārbaudes un tiesībām vadīt attiecīgās mācības;

                                                2)

                                                ir kvalificēti pildīt PIC funkcijas prasmju pārbaudes, kvalifikācijas pārbaudes vai kompetenču pārbaudes laikā, ja pārbaudi veic gaisa kuģī.

                                    b)

                                    Īpašie nosacījumi

                                                1)

                                                Kompetentā iestāde var izsniegt īpašu sertifikātu, kas piešķir tiesības vadīt prasmju pārbaudes, kvalifikācijas pārbaudes un kompetenču pārbaudes, ja šajā apakšiedaļā noteiktās prasības nav iespējams izpildīt, jo:

                                                            i)

                                                            dalībvalstīs vai ekspluatanta flotē ir ieviests jauns gaisa kuģis;

                                                            ii)

                                                            šajā pielikumā ir ieviesti jauni mācību kursi.

                                                      Šāds sertifikāts attiecas tikai uz prasmju pārbaudēm, kvalifikācijas pārbaudēm un kompetenču pārbaudēm, kas nepieciešamas jauna gaisa kuģu tipa vai jauna mācību kursa ieviešanai, un tā derīguma termiņš nepārsniedz vienu gadu.

                                                2)

                                                Saskaņā ar b) apakšpunkta 1) punktu izsniegta sertifikāta turētāji, kas vēlas pieteikties eksaminētāja sertifikātam, izpilda attiecīgās eksaminētāja kategorijas priekšnosacījumus un derīguma termiņa pagarināšanas prasības.

                                                3)

                                                Ja neviens kvalificēts eksaminētājs nav pieejams, kompetentās iestādes, izskatot katru konkrēto gadījumu, var pilnvarot inspektorus vai eksaminētājus, kuri neatbilst attiecīgajām instruktora, tipa vai klases kvalifikācijas prasībām, kas noteiktas a) apakšpunktā, veikt prasmju pārbaudes, kvalifikācijas pārbaudes un kompetenču pārbaudes.

                                    c)

                                    Eksaminācija, ko nodrošina ārpus dalībvalstu teritorijas

                                                1)

                                                Atkāpjoties no a) apakšpunkta – ja prasmju pārbaudes un kvalifikācijas pārbaudes nodrošina ārpus teritorijas, par kuru dalībvalstīm ir noteikta atbildība Čikāgas konvencijā, kompetentā iestāde izsniedz eksaminētāja sertifikātu pretendentiem, kuriem ir pilota apliecība, kas izsniegta saskaņā ar Čikāgas konvencijas 1. pielikumu, ja šie pretendenti:

                                                            i)

                                                            ir ieguvuši vismaz tādu apliecību, kvalifikāciju vai sertifikātu, kas ir līdzvērtīgi tai, kurai atbilstīgi viņi drīkst vadīt prasmju pārbaudes, kvalifikācijas pārbaudes vai kompetenču pārbaudes, un – jebkurā gadījumā – vismaz CPL;

                                                            ii)

                                                            ir kvalificēti pildīt PIC funkcijas gaisa kuģī prasmju pārbaudes vai kvalifikācijas pārbaudes laikā, ja pārbaudi veic gaisa kuģī;

                                                            iii)

                                                            atbilst attiecīgā eksaminatoru sertifikāta izsniegšanas prasībām, kas noteiktas šajā apakšiedaļā; un

                                                            iv)

                                                            kompetentajai iestādei pierāda adekvātu zināšanu līmeni par Eiropas aviācijas drošības noteikumiem, lai spētu īstenot eksaminatora tiesības saskaņā ar šo pielikumu.

                                                2)

                                                Sertifikātā, kas minēts 1) punktā, ir paredzētas tikai tiesības vadīt prasmju pārbaudes un kvalifikācijas pārbaudes:

                                                            i)

                                                            ārpus teritorijām, par kurām dalībvalstīm ir noteikta atbildība Čikāgas konvencijā; un

                                                            ii)

                                                            pilotiem, kas pietiekami labi pārvalda valodu, kādā notiek pārbaudes/eksāmeni.”;

                        50)

                        FCL.1005. punktu aizstāj ar šādu:
                        “FCL.1005 Tiesību ierobežojumi saistībā ar personisku ieinteresētību

                        Eksaminētāji nevada:

                                    a)

                                    apliecības, kvalifikācijas vai sertifikāta pretendentu prasmju pārbaudes vai kompetenču pārbaudes, ja šiem pretendentiem eksaminētāji ir vadījuši vairāk par 25 % tās apliecības, kvalifikācijas vai tā sertifikāta mācību lidojumu, kura izdošanai tiek kārtota attiecīgā prasmju pārbaude vai kompetenču pārbaude; un

                                    b)

                                    prasmju pārbaudes, kvalifikācijas pārbaudes vai kompetenču pārbaudes, ja viņi uzskata, ka viņu objektivitāte var tikt ietekmēta.”;

                        51)

                        FCL.1025. punktu aizstāj ar šādu:
                        “FCL.1025 Eksaminētāja sertifikāta derīguma termiņš, tā pagarināšana un atjaunošana

                                    a)

                                    Derīguma termiņš.
                                    Eksaminētāja sertifikāta derīguma termiņš ir trīs gadi.

                                    b)

                                    Derīguma termiņa pagarināšana
                                    Lai pagarinātu eksaminētāja sertifikāta derīguma termiņu, tā turētāji izpilda visus minētos nosacījumus:

                                                1)

                                                līdz sertifikāta derīguma termiņa beigām ir vadījuši vismaz sešas prasmju pārbaudes, kvalifikācijas pārbaudes vai kompetenču pārbaudes;

                                                2)

                                                iepriekšējos 12 mēnešos tieši pirms sertifikāta derīguma termiņa beigām ir pabeiguši eksaminētāju prasmju atsvaidzināšanas kursu, kuru nodrošina kompetentā iestāde vai ATO un kuru ir apstiprinājusi kompetentā iestāde. Eksaminētājs, kuram ir sertifikāts attiecībā uz planieriem vai gaisa baloniem, iepriekšējos 12 mēnešos tieši pirms sertifikāta derīguma termiņa beigām var būt apmeklējis eksaminētāju prasmju atsvaidzināšanas kursu, kuru nodrošina DTO un kuru ir apstiprinājusi kompetentā iestāde;

                                                3)

                                                viena no prasmju pārbaudēm, kvalifikācijas pārbaudēm vai kompetenču pārbaudēm, kas vadīta saskaņā ar 1) punktu, notiek iepriekšējos 12 mēnešos tieši pirms eksaminētāja sertifikāta derīguma termiņa beigām un:

                                                            i)

                                                            to novērtē kompetentās iestādes inspektors vai vadošais eksaminētājs, ko šim nolūkam īpaši pilnvarojusi par eksaminētāja sertifikātu atbildīgā kompetentā iestāde; vai

                                                            ii)

                                                            tā atbilst PCL.1020. punkta prasībām.

                                                      Ja derīguma termiņa pagarināšanas pretendentiem ir vairāku eksaminētāja kategoriju tiesības, visu tiesību derīguma termiņu ar kompetentās iestādes piekrišanu var pagarināt, ja pretendenti izpilda b) apakšpunkta 1) un 2) punkta un FCL.1020. punkta prasības vienā no eksaminētāja sertifikātā noteiktajām kategorijām.

                                    c)

                                    Derīguma termiņa atjaunošana
                                    Ja sertifikāta derīguma termiņš ir beidzies, pirms apliecības tiesību izmantošanas atsākšanas pretendenti iepriekšējos 12 mēnešos tieši pirms pieteikuma iesniegšanas derīguma termiņa atjaunošanai izpilda b) apakšpunkta 2) punkta un FCL.1020. punkta prasības.

                                    d)

                                    Eksaminētāja sertifikāta derīguma termiņu pagarina vai atjauno tikai tad, ja pretendenti apliecina nepārtrauktu atbilstību FCL.1010 un FCL.1030. punkta prasībām.”;

                        52)

                        FCL.1005.TRE punktu groza šādi:

                                    a)

                                    punkta a) apakšpunkta 5. punktu aizstāj ar šādu:

                                                “5)

                                                kompetenču pārbaudes attiecīgās gaisa kuģu kategorijas TRI vai SFI sertifikāta izsniegšanai, derīguma termiņa pagarināšanai vai atjaunošanai, ja eksaminētāji vismaz trīs gadus ir bijuši TRE un ir piedalījušies speciālās mācībās par kompetenču pārbaudi saskaņā ar FCL.1015. punkta b) apakšpunktu.”;

                                    b)

                                    punkta b) apakšpunkta 4) punktu aizstāj ar šādu:

                                                “4)

                                                kompetenču pārbaudes TRI(H) vai SFI(H) sertifikāta izsniegšanai, derīguma termiņa pagarināšanai vai atjaunošanai, ja eksaminētāji vismaz trīs gadus ir bijuši TRE un ir piedalījušies speciālās mācībās par kompetenču pārbaudi saskaņā ar FCL.1015. punkta b) apakšpunktu.”;

                        53)

                        FCL.1005.CRE punkta b) apakšpunktu aizstāj ar šādu:

                                    “b)

                                    kvalifikācijas pārbaudes:

                                                1)

                                                klases vai tipa kvalifikāciju derīguma termiņa pagarināšanai vai atjaunošanai;

                                                2)

                                                   IR derīguma termiņa pagarināšanai, ja viņi ir veikuši vismaz 1500 lidojumu stundas lidmašīnas pilota statusā un ir veikuši vismaz 450 lidojumu stundas atbilstīgi IFR;

                                                3)

                                                   IR derīguma termiņa atjaunošanai, ja viņi atbilst FCL.1010.IRE punkta a) apakšpunkta prasībām; un

                                                4)

                                                   EIR derīguma termiņa pagarināšanai un atjaunošanai, ja viņi ir veikuši vismaz 1500 lidojumu stundas lidmašīnas pilota statusā un atbilst FCL.1010.IRE punkta a) apakšpunkta 2) punkta prasībām.”;

                        54)

                        FCL.1010.CRE punkta b) apakšpunktu aizstāj ar šādu:

                                    “b)

                                    ir attiecīgās klases vai tipa CRI vai FI sertifikāta, kas piešķir instruktora tiesības, turētāji;”;

                        55)

                        FCL.1010.IRE punktu aizstāj ar šādu:
                        “FCL.1010.IRE Priekšnosacījumi

                                    a)

                                    IRE(A)
                                    Lidmašīnu IRE sertifikāta pretendenti ir IRI(A) vai FI(A) sertifikāta, kas piešķir instruktora tiesības, turētāji un ir veikuši:

                                                1)

                                                2000 lidojumu stundas lidmašīnas pilota statusā; un

                                                2)

                                                450 lidojumu stundas atbilstīgi IFR, no kurām 250 stundas – instruktora statusā.

                                    b)

                                    IRE(H)
                                    Helikopteru IRE sertifikāta pretendenti ir IRI(H) vai FI(H) sertifikāta, kas piešķir instruktora tiesības, turētāji un ir veikuši:

                                                1)

                                                2000 lidojumu stundas helikoptera pilota statusā; un

                                                2)

                                                300 instrumentālu lidojumu stundas ar helikopteriem, no kurām 200 stundas – instruktora statusā.

                                    c)

                                    IRE(As)
                                    Dirižabļu IRE sertifikāta pretendenti ir IRI(As) vai FI(As) sertifikāta, kas piešķir IR(As) instruktora tiesības, turētāji un ir veikuši:

                                                1)

                                                500 lidojumu stundas dirižabļa pilota statusā; un

                                                2)

                                                100 instrumentālu lidojumu stundas ar dirižabļiem, no kurām 50 stundas – instruktora statusā.”;

                        56)

                        FCL.1005.SFE punktu aizstāj ar šādu:
                        “FCL.1005.SFE Tiesības un nosacījumi

                                    a)

                                    Lidmašīnu (SFE(A)) un vertikālās pacelšanās un nosēšanās gaisa kuģu (SFE(PL)) SFE

                                    Lidmašīnu vai vertikālās pacelšanās un nosēšanās gaisa kuģu SFE ir tiesīgs ar FFS vai – lai veiktu 5) punktā minētās pārbaudes – attiecīgā FSTD vadīt:

                                                1)

                                                prasmju pārbaudes un kvalifikācijas pārbaudes attiecīgi lidmašīnu vai vertikālās pacelšanās un nosēšanās gaisa kuģu tipu kvalifikāciju izsniegšanai, derīguma termiņa pagarināšanai vai atjaunošanai;

                                                2)

                                                kvalifikācijas pārbaudes IR derīguma termiņa pagarināšanai vai atjaunošanai, ja tās apvieno ar tipa kvalifikācijas derīguma termiņa pagarināšanu vai atjaunošanu, ar nosacījumu, ka viņi iepriekšējā gadā ir nokārtojuši kvalifikācijas pārbaudi attiecīgās gaisa kuģa tipa kvalifikācijas un instrumentālo lidojumu kvalifikācijas izsniegšanai;

                                                3)

                                                prasmju pārbaudes ATPL(A) izsniegšanai;

                                                4)

                                                prasmju pārbaudes MPL izsniegšanai, ja viņi ir izpildījuši FCL.925. punktā noteiktās prasības; un

                                                5)

                                                kompetenču pārbaudes SFI sertifikāta izsniegšanai, derīguma termiņa pagarināšanai vai atjaunošanai, ja eksaminētāji vismaz trīs gadus ir bijuši SFE(A) un ir piedalījušies speciālās mācībās par kompetenču pārbaudi saskaņā ar FCL.1015. punkta b) apakšpunktu.

                                    b)

                                    Helikopteru SFE (SFE(H))

                                       SFE(H) ir tiesīgs ar FFS vai – lai veiktu 4) punktā minētās pārbaudes – attiecīgā FSTD vadīt:

                                                1)

                                                prasmju pārbaudes un kvalifikācijas pārbaudes tipa kvalifikāciju izsniegšanai, derīguma termiņa pagarināšanai un atjaunošanai;

                                                2)

                                                kvalifikācijas pārbaudes IR derīguma termiņa pagarināšanai un atjaunošanai, ja šīs pārbaudes apvieno ar tipa kvalifikācijas derīguma termiņa pagarināšanu vai atjaunošanu, ar nosacījumu, ka SFE iepriekšējā gadā pirms kvalifikācijas pārbaudes ir nokārtojuši kvalifikācijas pārbaudi attiecīgās gaisa kuģa tipa kvalifikācijas un instrumentālo lidojumu kvalifikācijas izsniegšanai;

                                                3)

                                                prasmju pārbaudes ATPL(H) izsniegšanai; un

                                                4)

                                                kompetenču pārbaudes SFI(H) sertifikāta izsniegšanai, derīguma termiņa pagarināšanai vai atjaunošanai, ja eksaminētāji vismaz trīs gadus ir bijuši SFE(H) un ir piedalījušies speciālās mācībās par kompetenču pārbaudi saskaņā ar FCL.1015. punkta b) apakšpunktu.”;

                        57)

                        FCL.1010.SFE punktu aizstāj ar šādu:
                        “FCL.1010.SFE Priekšnosacījumi

                                    a)

                                    SFE(A)

                                       SFE(A) sertifikāta pretendenti izpilda visus minētos nosacījumus:

                                                1)

                                                attiecībā uz daudzpilotu lidmašīnām:

                                                            i)

                                                            patlaban ir vai ir bijuši attiecīgā lidmašīnas tipa ATPL(A) un tipa kvalifikācijas turētāji;

                                                            ii)

                                                            ir attiecīgā lidmašīnas tipa SFI(A) sertifikāta turētāji; un

                                                            iii)

                                                            ir veikuši vismaz 1500 lidojumu stundas daudzpilotu lidmašīnas pilota statusā;

                                                2)

                                                attiecībā uz vienpilota augstas veiktspējas sarežģītām lidmašīnām:

                                                            i)

                                                            patlaban ir vai ir bijuši CPL(A) vai attiecīgā lidmašīnas tipa ATPL(A) un tipa kvalifikācijas turētāji;

                                                            ii)

                                                            ir attiecīgās lidmašīnas klases vai tipa SFI(A) sertifikāta turētāji;

                                                            iii)

                                                            ir veikuši vismaz 500 lidojumu stundas vienpilota lidmašīnas pilota statusā;

                                                3)

                                                piesakoties uz SFE sertifikāta sākotnējo izsniegšanu, ar attiecīgo tipu ir veikuši vismaz 50 trenažieru mācību lidojumu stundas TRI(A) vai SFI(A) statusā.

                                    b)

                                    SFE(H)

                                       SFE(H) sertifikāta pretendenti izpilda visus minētos nosacījumus:

                                                1)

                                                patlaban ir vai ir bijuši attiecīgā helikoptera tipa ATPL(H) un tipa kvalifikācijas turētāji;

                                                2)

                                                ir attiecīgā helikoptera tipa SFI(H) sertifikāta turētāji;

                                                3)

                                                ir veikuši vismaz 1000 lidojumu stundas daudzpilotu helikoptera pilota statusā;

                                                4)

                                                piesakoties uz SFE sertifikāta sākotnējo izsniegšanu, ar attiecīgo tipu ir veikuši vismaz 50 trenažieru mācību lidojumu stundas TRI(H) vai SFI(H) statusā.”;

                        58)

                        pielikuma 1. papildinājuma 1.1. un 1.2. punktu aizstāj ar šādiem punktiem:

                                    “1.1.

                                       LAPL turētājam, kurš pieteicies LAPL saņemšanai citā gaisa kuģu kategorijā, pilnā apjomā ieskaita teorētiskās zināšanas vispārīgajos priekšmetos, kas noteikti FCL.120. punktā. Tomēr mācību priekšmetu “navigācija” ieskaita tikai LAPL(A) turētājam, kurš pieteicies LAPL(H) saņemšanai, vai LAPL(H) turētājam, kurš pieteicies LAPL(A) saņemšanai.

                                    1.2.

                                       PPL, CPL vai ATPL turētājiem, kuri pieteikušies LAPL(A) un LAPL(H) saņemšanai citā gaisa kuģu kategorijā, pilnā apjomā ieskaita teorētiskās zināšanas vispārīgajos priekšmetos, kas noteikti FCL.215. punkta a) apakšpunkta 1) punktā.”;

                        59)

                        pielikuma 1. papildinājumā iekļauj šādu jaunu 1.2.a punktu:

                                    “1.2.a

                                       LAPL(S), BPL vai SPL apliecības turētājiem, kuri pieteikušies LAPL(B) apliecības saņemšanai citā gaisa kuģu kategorijā, pilnā apjomā ieskaita teorētiskās zināšanas vispārīgajos priekšmetos, kas noteikti FCL.215. punkta b) apakšpunkta 1) punktā.”;

                        60)

                        pielikuma 3. papildinājuma A daļā 9. punkta b) apakšpunktu aizstāj ar šādu:

                                    “b)

                                    70 lidojumu stundas PIC statusā, no kurām ne vairāk kā 55 stundas var būt lidojumi SPIC statusā. Instrumentālo lidojumu laiku SPIC statusā ieskaita kā lidojumu laiku PIC statusā ne vairāk kā 20 stundu apjomā.”;

                        61)

                        pielikuma 3. papildinājuma C daļā 8. punkta b) apakšpunktu aizstāj ar šādu:

                                    “b)

                                    70 lidojumu stundas PIC statusā, no kurām ne vairāk kā 55 stundas var būt lidojumi SPIC statusā. Instrumentālo lidojumu laiku SPIC statusā ieskaita kā lidojumu laiku PIC statusā ne vairāk kā 20 stundu apjomā;”;

                        62)

                        pielikuma 3. papildinājuma D daļā 8. punkta b) apakšpunktu aizstāj ar šādu:

                                    “b)

                                    70 lidojumu stundas PIC statusā, no kurām ne vairāk kā 55 stundas var būt lidojumi SPIC statusā.”;

                        63)

                        pielikuma 3. papildinājuma E daļā 3. punkta a) apakšpunktu aizstāj ar šādu:

                                    “a)

                                    ir veicis 150 lidojumu stundas;
                                    Izņemot prasību par 50 lidojumu stundām lidmašīnā PIC statusā, lidojumus stundas PIC statusā citu kategoriju gaisa kuģos var ieskaitīt kā 150 lidojumu stundas lidmašīnā jebkurā no šiem gadījumiem:

                                                1)

                                                20 lidojumu stundas ar helikopteriem, ja pretendenti ir PPL(H) turētāji;

                                                2)

                                                50 lidojumu stundas ar helikopteriem, ja pretendenti ir CPL(H) turētāji;

                                                3)

                                                10 lidojumu stundas ar TMG vai planieriem;

                                                4)

                                                20 lidojumu stundas ar dirižabļiem, ja pretendenti ir PPL(As) turētāji;

                                                5)

                                                50 lidojumu stundas ar dirižabļiem, ja pretendenti ir CPL(As) turētāji.”;

                        64)

                        pielikuma 3. papildinājuma K daļā 3. punkta a) apakšpunktu aizstāj ar šādu:

                                    “a)

                                    ir veikuši 155 lidojumu stundas, tostarp 50 stundas PIC statusā ar helikopteriem, no tām 10 lidojumu stundām jābūt maršruta lidojumu stundām.
                                    Izņemot prasību par 50 lidojumu stundām helikopteros PIC statusā, lidojumus stundas PIC statusā citu kategoriju gaisa kuģos var ieskaitīt kā 155 lidojumu stundas helikopterā jebkurā no šiem gadījumiem:

                                                1)

                                                20 lidojumu stundas ar lidmašīnām, ja pretendenti ir PPL(A) turētāji;

                                                2)

                                                50 lidojumu stundas ar lidmašīnām, ja pretendenti ir CPL(A) turētāji;

                                                3)

                                                10 lidojumu stundas ar TMG vai planieriem;

                                                4)

                                                20 lidojumu stundas ar dirižabļiem, ja pretendenti ir PPL(As) turētāji;

                                                5)

                                                50 lidojumu stundas ar dirižabļiem, ja pretendenti ir CPL(As) turētāji;”;

                        65)

                        pielikuma 7. papildinājumā tabulu PĀRBAUDES SATURS attiecībā uz lidmašīnām aizstāj ar šādu tabulu:
                        “Lidmašīnas

                                    1. IEDAĻA – PIRMSLIDOJUMA DARBĪBAS UN IZLIDOŠANA
                                    Pārbaudes punktu saraksta izmantošana, lidotmāka, pretapledošanas un atledošanas apstrādes procedūru u. c. procedūru izmantošana attiecas uz visām iedaļām

                                    a

                                    Lidojumu rokasgrāmatas (vai līdzvērtīga dokumenta) izmantošana, īpaši attiecībā uz gaisa kuģa lidojuma spēju aprēķiniem, masu un līdzsvaru

                                    b

                                    Gaisa satiksmes vadības dokumenta, meteoroloģisko apstākļu dokumenta izmantošana

                                    c

                                       ATC lidojuma plāna, IFR lidojuma plāna/žurnāla sagatavošana

                                    d

                                    Izlidošanas, ielidošanas un nolaišanās procedūrām nepieciešamā navigācijas aprīkojuma noteikšana

                                    e

                                    Pārbaude pirmslidojuma posmā

                                    f

                                    Obligātie meteoroloģisko apstākļu nosacījumi

                                    g

                                    Manevrēšana uz zemes

                                    h

                                       PBN izlidošana (piemērojamos gadījumos):
                                    – Pārbaude, vai navigācijas sistēmā ir augšupielādēta pareizā procedūra; un – kontrolpārbaude, navigācijas sistēmas attēlu salīdzinot ar izlidošanas shēmu

                                    i

                                    Instruktāža pirms pacelšanās, pacelšanās

                                    j (°)

                                    Pāreja uz instrumentālu lidojumu

                                    k (°)

                                    Instrumentālas izlidošanas procedūras, tostarp PNB izlidošanas, un altimetra iestatījumi

                                    l (°)

                                    Sadarbība ar ATC – atbilstība, radiosakaru procedūras

                                    2. IEDAĻA – VISPĀRĒJĀ VADĪBA (°)

                                    a

                                    Lidmašīnas vadība, ņemot vērā tikai instrumentu rādījumus, tostarp: horizontāls lidojums dažādos ātrumos, balansēšana

                                    b

                                    Pagriezieni, uzņemot un samazinot augstumu, ar fiksētu 1. ātruma horizontālu pagriezienu

                                    c

                                    Iziešana no neparasta stāvokļa gaisā, tostarp fiksēts 45° sānsveres pagrieziens un asi pagriezieni, samazinot augstumu

                                    d (*1)

                                    Iziešana no nolaišanās līdz ātruma zaudēšanai horizontālā lidojumā, pagriezieni, uzņemot/samazinot augstumu, un nosēšanās konfigurācijā

                                    e

                                    Ierobežota paneļa instrumentu funkcionēšana: stabilizēta augstuma uzņemšana vai samazināšana, 1. ātruma horizontāli pagriezieni līdz norādītajam kursam, iziešana no neparasta stāvokļa gaisā

                                    3. IEDAĻA – MARŠRUTA IFR PROCEDŪRAS (°)

                                    a

                                    Atrašanās vietas noteikšana, tostarp pārtveršana, piemēram, NDB, VOR, vai atrašanās vietas noteikšana starp maršruta punktiem

                                    b

                                    Navigācijas sistēmu un radionavigācijas līdzekļu izmantošana

                                    c

                                    Horizontāls lidojums, kursa vadīšana, augstums un ātrums gaisā, jaudas iestatīšana, balansēšanas metodes

                                    d

                                    Altimetra iestatījumi

                                    e

                                       ETA grafiks un pārskatīšana (ja nepieciešams, gaidīšana maršrutā)

                                    f

                                    Lidojuma procesa uzraudzīšana, lidojuma žurnāls, degvielas patēriņš, sistēmu pārvaldība

                                    g

                                    Pretapledojuma procedūras; vajadzības gadījumā imitē

                                    h

                                    Sadarbība ar ATC – atbilstība, radiosakaru procedūras

                                    3.a IEDAĻA – IELIDOŠANAS PROCEDŪRAS

                                    a

                                    Navigācijas tehnisko līdzekļu iestatīšana un pārbaude, attiecīgos gadījumos – tehnisko līdzekļu identificēšana

                                    b

                                    Ielidošanas procedūras, altimetra pārbaude

                                    c

                                    Augstuma un ātruma ierobežojumi, attiecīgos gadījumos

                                    d

                                       PBN ielidošana (attiecīgos gadījumos):
                                    – Pārbaude, vai navigācijas sistēmā ir augšupielādēta pareizā procedūra; un – kontrolpārbaude, navigācijas sistēmas attēlu salīdzinot ar ielidošanas shēmu

                                    4. (°) IEDAĻA – 3D operācijas (+)

                                    a

                                    Navigācijas tehnisko līdzekļu iestatīšana un pārbaude
                                    Vertikālās trajektorijas leņķa pārbaude

                                       RNP APCH:
                                    – Pārbaude, vai navigācijas sistēmā ir augšupielādēta pareizā procedūra; un – kontrolpārbaude, navigācijas sistēmas attēlu salīdzinot ar nolaišanās shēmu

                                    b

                                    Nolaišanās un nosēšanās instruktāža, tostarp augstuma samazināšanas/nolaišanās/nosēšanās pārbaudes, tostarp tehnisko līdzekļu identificēšana

                                    c (+)

                                    Gaidīšanas procedūra

                                    d

                                    Atbilstība publicētajai nolaišanās procedūrai

                                    e

                                    Nolaišanās laiks

                                    f

                                    Augstums, ātrums, kursa vadīšana (stabilizēta nolaišanās)

                                    g (+)

                                    Riņķošana

                                    h (+)

                                    Atkārtotas nolaišanās procedūra neizdošanās gadījumā/nosēšanās

                                    i

                                    Sadarbība ar ATC – atbilstība, radiosakaru procedūras

                                    5. (°) IEDAĻA – 2D operācijas (++)

                                    a

                                    Navigācijas tehnisko līdzekļu iestatīšana un pārbaude

                                       RNP APCH:
                                    – Pārbaude, vai navigācijas sistēmā ir augšupielādēta pareizā procedūra; un – kontrolpārbaude, navigācijas sistēmas attēlu salīdzinot ar nolaišanās shēmu

                                    b

                                    Nolaišanās un nosēšanās instruktāža, tostarp augstuma samazināšanas/nolaišanās/nosēšanās pārbaude, tostarp tehnisko līdzekļu identificēšana

                                    c (+)

                                    Gaidīšanas procedūra

                                    d

                                    Atbilstība publicētajai nolaišanās procedūrai

                                    e

                                    Nolaišanās laiks

                                    f

                                    Augstums/attālums līdz MAPT, ātrums, kursa vadīšana (stabilizēta nolaišanās), nolaišanās zemāk punkti (SDF), attiecīgos gadījumos

                                    g (+)

                                    Riņķošana

                                    h (+)

                                    Atkārtotas nolaišanās procedūra neizdošanās gadījumā/nosēšanās

                                    i

                                    Sadarbība ar ATC – atbilstība, radiosakaru procedūras

                                    6. IEDAĻA – LIDOJUMS AR VIENA DZINĒJA DARBĪBAS ATTEICI (tikai daudzdzinēju lidmašīnām)  (°)

                                    a

                                    Imitēta dzinēja atteice pēc pacelšanās vai riņķošanas laikā

                                    b

                                    Nolaišanās, riņķošana un atkārtotas nolaišanās procedūra neizdošanās gadījumā ar viena dzinēja darbības atteici

                                    c

                                    Nolaišanās un nosēšanās ar viena dzinēja darbības atteici

                                    d

                                    Sadarbība ar ATC – atbilstība, radiosakaru procedūras

                        66)

                        pielikuma 8. papildinājumu aizstāj ar šādu:
                        “8. PAPILDINĀJUMS
                        Prasību izpildes ieskaitīšana klases vai tipa kvalifikācijas pārbaudes IR daļai
                        A.   Lidmašīnas
                        Prasību izpildi ieskaita tikai tad, ja turētāji pagarina vai atjauno IR tiesību derīguma termiņu attiecīgi vienpilota viendzinēja vai vienpilota daudzdzinēju lidmašīnām.

                                    Ja tiek kārtota kvalifikācijas pārbaude, tostarp IR, un turētājam ir derīga:

                                    Prasību izpildes ieskaitīšana ir spēkā kvalifikācijas pārbaudes IR daļā attiecībā uz:

                                       MPA tipa kvalifikācija;
                                    Vienpilota augstas veiktspējas sarežģītu lidmašīnu tipa kvalifikācija

                                       SE klases kvalifikāciju (*2), un

                                       SE tipa kvalifikāciju (*2), un

                                       SP ME klases vai tipa kvalifikāciju, izņemot augstas veiktspējas sarežģītu lidmašīnu tipa kvalifikāciju; ieskaita tikai 9. papildinājuma B daļas 5. punkta kvalifikācijas pārbaudes 3.B iedaļas prasību izpildi

                                       SP ME lidmašīnu klases vai tipa kvalifikāciju, izņemot augstas veiktspējas sarežģītu vienpilota lidmašīnu tipa kvalifikāciju

                                       SE klases kvalifikāciju, un

                                       SE tipa kvalifikāciju, un

                                       SP ME klases vai tipa kvalifikāciju, izņemot augstas veiktspējas sarežģītu lidmašīnu tipa kvalifikāciju

                                       SP ME lidmašīnu klases vai tipa kvalifikāciju, izņemot augstas veiktspējas sarežģītu lidmašīnu tipa kvalifikāciju tikai attiecībā uz MP lidojumiem

                                       SE klases kvalifikāciju (*2), un

                                       SE tipa kvalifikāciju (*2), un

                                       SP ME klases vai tipa kvalifikāciju, izņemot augstas veiktspējas sarežģītu lidmašīnu tipa kvalifikāciju (*2).

                                       SP SE lidmašīnu klases vai tipa kvalifikāciju

                                       SE klases kvalifikāciju, un

                                       SE tipa kvalifikāciju,

                              B.   Helikopteri
                        Prasību izpildi ieskaita tikai tad, ja turētāji pagarina IR tiesību derīguma termiņu attiecīgi viendzinēja vai vienpilota daudzdzinēju helikopteriem.

                                    Ja tiek kārtota kvalifikācijas pārbaude, tostarp IR,
                                    un turētājiem ir derīga:

                                    Prasību izpildes ieskaitīšana ir spēkā attiecībā uz IR daļu
                                    kvalifikācijas pārbaudē, ko veic lai iegūtu:

                                    Daudzpilotu (MPH) tipa kvalifikācija

                                       SE tipa kvalifikāciju (*3), un

                                       SP ME tipa kvalifikāciju (*3)

                                       SP ME tipa kvalifikācija vienpilota lidojumos

                                       SE tipa kvalifikāciju (*3), un

                                       SP ME tipa kvalifikāciju (*3)

                                       SP ME tipa kvalifikācija, attiecas tikai uz daudzpilotu lidojumiem

                                       SE tipa kvalifikāciju (*3) un

                                       SP ME tipa kvalifikāciju (*3)

                                       SP ME tipa kvalifikācija vienpilota

                                       SP ME tipa kvalifikācija vienpilota lidojumos

                        67)

                        9. papildinājuma B iedaļu groza šādi:

                                    a)

                                    tabulu 5. punkta k) apakšpunktā aizstāj ar šādu tabulu:

                                                “(1)

                                                   (2)

                                                   (3)

                                                   (4)

                                                   (5)

                                                Darbības veids

                                                   SP

                                                   MP

                                                   SP → MP (pirmreizējas)

                                                   MP → SP (pirmreizējas)

                                                   SP + MP

                                                   Mācības

                                                   Testēšana/pārbaudes

                                                   Mācības

                                                   Testēšana/pārbaudes

                                                   Mācības

                                                   Testēšana/pārbaudes

                                                   Mācības, eksāmens un pārbaude (SE lidmašīnas)

                                                   Mācības, eksāmens un pārbaude (ME lidmašīnas)

                                                   SE lidmašīnas

                                                   ME lidmašīnas

                                                Pirmreizējā izsniegšana

                                                   SP sarežģītas lidmašīnas

                                                Iedaļas
                                                1.–6.
                                                1.–7.

                                                Iedaļas
                                                1.–6.
                                                1.–6.

                                                Iedaļas 1.–7.

                                                Iedaļas
                                                1.–6.

                                                MCC
                                                CRM
                                                Cilvēka faktori
                                                TEM
                                                7. iedaļa

                                                Iedaļas
                                                1.–6.

                                                3.B iedaļas 1.6., 4.5., 4.6. un 5.2. punkts un attiecīgā gadījumā viena pieeja

                                                6. iedaļas 1.6. punkts un attiecīgā gadījumā viena 3.B iedaļas pieeja

                                                Atkārtota apstiprināšana

                                                   SP sarežģītas lidmašīnas

                                                neattiecas
                                                neattiecas

                                                Iedaļas
                                                1.–6.
                                                1.–6.

                                                neattiecas

                                                Iedaļas
                                                1.–6.

                                                neattiecas

                                                neattiecas

                                                neattiecas

                                                neattiecas

                                                MPO:
                                                Iedaļas 1.–7. (mācības)
                                                Iedaļas 1.–6. (pārbaudes)
                                                SPO:
                                                3.B iedaļas 1.6., 4.5., 4.6. un 5.2. punkts un attiecīgā gadījumā viena pieeja

                                                MPO:
                                                Iedaļas 1.–7. (mācības)
                                                Iedaļas 1.–6. (pārbaudes)
                                                SPO:
                                                6. iedaļas 1.6. punkts un attiecīgā gadījumā viena 3.B iedaļas pieeja

                                                Derīguma termiņa atjaunošana

                                                   SP sarežģītas lidmašīnas

                                                FCL.740

                                                Iedaļas
                                                1.–6.
                                                1.–6.

                                                FCL.740

                                                Iedaļas
                                                1.–6.

                                                neattiecas

                                                neattiecas

                                                neattiecas

                                                neattiecas

                                                Mācības: FCL.740
                                                Pārbaude: tāda pati kā derīguma termiņa pagarināšanai

                                                Mācības: FCL.740
                                                Pārbaude: tāda pati kā derīguma termiņa pagarināšanai”;

                                    b)

                                    tabulā pēc 5. punkta 1. apakšpunkta uzdevumu rindā 7.2.2. punktu aizstāj ar šādu:

                                                “7.2.2.

                                                Šādi neparasta stāvokļa uzdevumi:

                                                            —

                                                            izeja no stāvokļa ar uz augšu pavērstu priekšgalu, izmantojot dažādus sānsveres leņķus, un

                                                            —

                                                            izeja no stāvokļa ar uz leju pavērstu priekšgalu, izmantojot dažādus sānsveres leņķus

                                                P

                                                X
                                                Šajā uzdevumā lidmašīnu neizmanto”

                  Regulas (ES) Nr. 1178/2011 VI pielikumu (ARA daļa) groza šādi:

                        68)

                        ARA.GEN.220. punkta a) apakšpunkta 11) un 12) punktu aizstāj un a) apakšpunktā iekļauj šādu jaunu 13) punktu:

                                    “11)

                                    drošības informācija un papildu pasākumi;

                                    12)

                                    elastīguma noteikumu izmantošana saskaņā ar Regulas (ES) 2018/1139 71. pantu; un

                                    13)

                                    gaisa kuģa novērtēšanas un atļauju piešķiršanas procedūra, kas noteikta ORA.ATO.135. punkta a) apakšpunktā un DTO.GEN.240. punkta a) apakšpunktā.”;

                        69)

                        iekļauj šādu jaunu ARA.GEN.360. punktu:
                        “ARA.GEN.360 Kompetentās iestādes maiņa

                                    a)

                                    Saņemot apliecības turētāja pieprasījumu par kompetentās iestādes maiņu, kā minēts I pielikuma (Part FCL) FCL.015. punkta d) apakšpunktā, kompetentā iestāde, kura saņēmusi pieprasījumu, bez nepamatotas kavēšanās lūdz apliecības turētāja kompetentajai iestādei bez nepamatotas kavēšanās nodot visus minētos dokumentus:

                                                1)

                                                apliecības pierādījumu;

                                                2)

                                                kopijas no apliecības turētāja medicīnas dokumentiem, kurus kompetentā iestāde glabā saskaņā ar ARA.GEN.220. punktu un ARA.MED.150. punktu. Medicīnas dokumentus nodod saskaņā ar IV pielikuma (MED daļa) MED.A.015. punktu, un tie ietver pieteikuma iesniedzēja attiecīgās slimību vēstures kopsavilkumu, ko verificējis un parakstījis ārsts, kas izsniedz veselības apliecības.

                                    b)

                                    Kompetentā iestāde, kura nodod dokumentus, saglabā apliecības turētāja apliecības un medicīnisko dokumentu oriģinālus, kā noteikts ARA.GEN.220, ARA.FCL.120 un ARA.MED.150. punktā.

                                    c)

                                    Kompetentā iestāde, kura saņem dokumentus, bez nepamatotas kavēšanās izsniedz jaunu apliecību un veselības apliecību, ja tā ir saņēmusi un apstrādājusi visus dokumentus, kas minēti a) apakšpunktā. Pēc jaunas apliecības un veselības apliecības izdošanas kompetentā iestāde, kura saņem dokumentus, nekavējoties pieprasa apliecības turētājam iesniegt tai apliecību, ko izdevusi kompetentā iestāde, kura nosūtījusi dokumentus, un saistīto veselības apliecību.

                                    d)

                                    Tiklīdz kompetentā iestāde, kura saņem dokumentus, apliecības turētājam ir izsniegusi jaunu apliecību un veselības apliecību un apliecības turētājs ir iesniedzis apliecību un veselības apliecību saskaņā, kā minēts c) apakšpunktā, tā par to nekavējoties paziņo kompetentajai iestādei, kura nodevusi dokumentus. Līdz šāda paziņojuma saņemšanai kompetentā iestāde, kura ir nodevusi dokumentus, joprojām atbild par apliecības turētājam sākotnēji izsniegto apliecību un veselības apliecību.”

                  Regulas (ES) Nr. 1178/2011 VII pielikumu (ORA daļa) groza šādi:

                        70)

                        ORA.ATO.135. punkta a) apakšpunktu aizstāj ar šādu:

                                    “a)

                                       ATO izmanto piemērotu mācību gaisa kuģu floti vai FSTD iekārtas, kas ir atbilstīgi aprīkotas paredzētajiem mācību kursiem. Gaisa kuģu floti veido no gaisa kuģiem, kas atbilst visām prasībām, kuras noteiktas Regulā (ES) 2018/1139. Gaisa kuģus, attiecībā uz kuriem piemēro Regulas (ES) 2018/1139 I pielikuma a), b), c) vai d) apakšpunktu, drīkst izmanto mācībām, ja ir izpildīti visi turpmākie nosacījumi:

                                                1)

                                                novērtēšanas procesā kompetentā iestāde ir apstiprinājusi, ka gaisa kuģa drošības līmenis ir līdzvērtīgs drošības līmenim, kas definēts visās pamatprasībās, kuras noteiktas Regulas (ES) 2018/1139 II pielikumā;

                                                2)

                                                kompetentā iestāde ir atļāvusi izmantot gaisa kuģi mācībām ATO.”

                  Regulas (ES) Nr. 1178/2011 VIII pielikumu (DTO daļa) groza šādi:

                        71)

                        DTO.GEN.240. punkta a) apakšpunktu aizstāj ar šādu:

                                    “a)

                                       DTO izmanto piemērotu mācību gaisa kuģu floti vai FSTD iekārtas, kas ir atbilstīgi aprīkotas paredzētajam mācību kursam. Gaisa kuģu floti veido no gaisa kuģiem, kas atbilst visām prasībām, kuras noteiktas Regulā (ES) 2018/1139. Gaisa kuģus, attiecībā uz kuriem piemēro Regulas (ES) 2018/1139 I pielikuma a), b), c) vai d) apakšpunktu, drīkst izmanto mācībām, ja ir izpildīti visi turpmākie nosacījumi:

                                                1)

                                                novērtēšanas procesā kompetentā iestāde ir apstiprinājusi, ka gaisa kuģa drošības līmenis ir līdzvērtīgs drošības līmenim, kas definēts visās pamatprasības, kuras noteiktas Regulas (ES) 2018/1139 II pielikumā;

                                                2)

                                                kompetentā iestāde ir atļāvusi izmantot gaisa kuģi mācībām DTO.”

               (°)  Jāveic, tikai vadoties pēc instrumentiem.

               (*1)  Var veikt ar FFS, FTD 2/3 vai FNPT II.

               (+)  Var veikt 4. vai 5. iedaļā.

               (++)  Lai iegūtu vai saglabātu PBN tiesības, vai nu 4., vai 5. iedaļā viena nolaišanās jāveic kā RNP APCH. Ja RNP APCH nav praktiski īstenojama, to veic atbilstīgi aprīkotā FSTD.”;

               (*2)  Ar nosacījumu, ka iepriekšējos 12 mēnešos pretendenti ir veikuši vismaz trīs IFR izlidošanas un nolaišanās, izmantojot PBN tiesības, tostarp vismaz vienu RNP APCH nolaišanos ar SP klases vai tipa lidmašīnu SP lidojumos, vai attiecībā uz daudzdzinēju lidmašīnām, kas nav sarežģītas HP lidmašīnas, pretendenti ir nokārtojuši prasmju pārbaudes 6. iedaļu attiecībā uz SP, kas nav sarežģītas HP lidmašīnas, SP lidojumā ņemot vērā tikai instrumentu rādījumus.

               (*3)  Ar nosacījumu, ka iepriekšējos 12 mēnešos pretendents ir veicis vismaz trīs IFR izlidošanas un nolaišanās, izmantojot PBN tiesības, tostarp vienu RNP APCH nolaišanos (varētu būt arī maršruta punkta (Point in Space (PinS)) nolaišanās) ar SP tipa helikopteru SP lidojumos.”;